c: text/html

text:
“Corupcion, situacion financiero deplorabel, medida, gañamento y asina mi por sigui cu mas cos negativo di e Gobierno aki.
Na Hulanda nan sa bisa “in het land der blinden is een oog koning”, Minister President, Mike Eman a kere e dicho aki lo conta pa Aruba.
Bo por gaña un pueblo, bo por menasa contricante politico, persigui pueblo pa nan color politico, pero bo no por para e boluntad di un pueblo”, segun Dangui Oduber di MEP.
Dia 22 di september awor Aruba lo tin oportunidad despues di 4 aña pa dicidi rumbo di gobernacion di Aruba.
Aruba merece un economia stabil y cu ta crece atrobe, Aruba merece pa biba den seguridad, Aruba merece scolnan renoba y nobo, pueblo di Aruba mester di un alivio financiero.
“Nos tur sa cu e belasting na Aruba ta un di esnan mas halto na mundo, pero ora nos puntra nos mes ta kico ta sosode cu tur e entrada aki den caha di Gobierno, nos ta mira cu prioridadnan ta completamente robes.
Biahamento, conferencia, fiesta y nepotismo ta na orden di dia. Nos Tata Todopoderoso a semper duna nos dushi isla e bendicion pa por briya, pero ora gobernantenan lubida e esencia di bida, e importancia di ta honesto y integro nos ta yama e maldad y maldicion riba nos”.
Segun Dangui Oduber, mester crea oportunidadnan nobo pa nos hobennan, nos hubentud mester tin e bon ehempel pa por crece den nan bida, mester tin comprension y amor pa otro bek y finalmente mester di un cambio den Gobierno.
Dangui Oduber ta convenci cu mañan lo bira mihor pa nos tur!

robotstxt: allowed

filter: keep


text:
Bon Bini
Bon bini na e website di informacion di Plataforma pa Persona cu Limitacion.
Manera ami y abo personanan cu limitacion tambe tin derecho di forma parti di nos comunidad. Plataforma pa Persona cu Limitacion (PPL) a lanta na december 2007 ora fundacion- y asociacionnan estableci na Aruba cu ta atende cu clientenan cu un discapacidad a uni. E plataforma aki tabata activo desde e tempo ey promoviendo derechonan di personanan cu ta biba cu un limitacion na Aruba. Dia 3 di december ta Dia Internacional di Persona cu Limitacion. Pa mas informacion klik aki pa tuma contact cu nos di PPL.
Corda “Like” nos riba Facebook!
Plataforma pa Persona cu Limitacion tin su propio Facebookpage: Hey Mi Tambe Tey
Tambe corda “Like” e page di otro instancianan manera:


text:
WILLEMSTAD – Ayera e team di Aruba di atletismo a sali pa Curacao pa asina competi den e CARIFTA Games 2017 cu ta tuma lugar dianan 14-18 di April.
E evento mas grandi di atletismo den Caribe lo conta cu presencia di president di IAAF Lord Sebastian Coe y president di NACAC Sr. Victor Lopez. Un total grandi di 27 pais lo ta participando di cual lo conta cu e grandinan di pais Jamaica.
Nos di Sports Zone Aruba ta aki na Curacao pa trece un cobertura total di nos atletanan participando den e CARIFTA Games na Curacao.
Pa mas informacion bishita nos rednan social, Sports Zone Aruba ariba Facebook, Instagram y Youtube.


text:
E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa.
…..Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Bunita ta ora nos ta documenta nos recuerdonan. Al Figaroa ta corda e Aruba cu e ta stima… dia cu e tabata un hoben….Les’e y gust’e! Y manda nos di bo!
Mi a lanta marduga bou di canto di Chuchubi y Trupialnan colorido. Solo mes ainda no a spierta completamente pero mirando e prome rayonan ya caba mi sa cu e dia lo ta hopi bunita. Riba e 18 di maart aki mi ta sinti cu henter Aruba kier canta su Himno … “Oh Aruba, dushi tera …”. Pero awe mi kier celebra na grandi e dia aki na mi mesun manera, bibe un rato den pasado y pa recorda mi mes bon ken mi ta. Mi ta bula den mi Chalapi e mainta ki y bay mi ta bay …
Rumbo pa West Punt caminda mi ta pasa dilanti mi Tanta su cas pa pasa pite cuminde, bise bon dia. Mi no por para y combersa paso ta Faro mi kier yega pa caba. Despues di un rato coriendo rumbo pa Faro mi ta bin topa cu Boca Catalina caminda mi primo a sinja bula for di baranca y sambuya. Poco mas a leu coriendo mi ta bin topa cu Arashi caminda mi famia ta campa tur aña y unda mi a sinja hunga domino y suta mi prome piedra sin lubida haya tambe mi prome sapato. Pero ta e punto mas ariba mi kier yega y no falta mucho mas. Unabes riba Faro para mi ta mira na mi alrededor y tur loke cu mi ta constata ta una beyeza. Mi bista ta mira laman bruto panord, Hooiberg den zuid, Hotelnan cu nan estatura espectacular cu palo di coco y palmitanan dorna. Un bista chiki mas y mi tin cu seca un lagrima.
Solo ya caba ta casi na halto pa brasa Aruba cu su rayonan y ya mi por casi tende bida cuminsa canta riba nos pida baranca y ami atrobe ta cabes abou en busca di mi sigiente aventura.
Derechito bek pa zuid mi ta pasa riba caminda di Malmok y mi ta pasa mira Antillas y mi ta recorda segunda guera mundial y con nos a wordo scapa. Poco mas na zuid mi ta pasa banda di waf di Hadicurari caminda piscadonan ta mara nan boto y e pier caminda mi a tira mi prome liña na awa. Mi nunca no a gara nada pero semper a wordo genek door di ladronchinan ferfelo. Esta un dushi tempo esey tabata.
Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Crusando cada caminda cu mi concoce den mi planti man y pa prome cu merdia bati, ta na cas di famia mi kier ta. Mi ta pasa hole loke tin den weya den cushina cu ta temperando desde mainta trempan cual ta costabo un klap riba bo man si bo mishi sin cu nan sa. Pero ya, un cuminda crioyo no ta cos di bisa no riba 18 di maart. Sea ta Jambo, Boonchi, Banana of Kabrito stoba, tur di nan ta cos di saboria. Despues di aki bariga yen of no toch cerca mi Mama mi ta pasa pa mi Pisca hasa y pan bati. Mi mester di mi forsa riba e dia aki ya cu e ta largo y sobre todo pa loke cu un djis ta bin. Y sigur cu si e ta bin …
Despues di a recore mi bario y a mira gran parti di Noord, specialmente Misa Santa Anna y mi scol basico Aloysius, mi ta marca mi mes prepara pa core tras di e porco di Osberio pa purba gare aya na veld di Nacional. E dia a cuminsa trempan caba eynan tambe y e bista ta espectacular. Muchanan ta core, hunga y competi. Si no ta di alegria, ta un wega nan ta hungando of nan a caba di gana e premio di flie mas bunita, mas leu of esun cu a para cu mas kacho. Premio tin pa tur esnan cu ta bin competi. E ta simplemente un dia felis. Y pa caba cu e dia, gruponan di diferente bario di Noord ta bin competi pa subi e bendita palo di Seba. Y segun historia ta conta, aya na veld di Nacional, tur hende sa cu Bad Boys Club semper a gana. Competencia nunca no tabata tin pa e muchanan di Palm Beach. Un club di hobennan cu tabata Hip den nan tempo cu nan casita di palo aya Montserat den un mata na halto. Mi mes nunca no a hunga parti den nan, pero si mi a wordo ofreci mi prome shot di Palmera, nan bebida preferi.
Aruba celebrando 18 di maart, tanto cos pa recorda y tanto cos pa hasi. Mi a marca e dia y conte elaboradamente sin duna danki na ken. Y ken, ta Rufo Wever y Padu Lampe pa nos Himo bunita cu rima y composicion precioso . Y si algo ta sigur di nos Himno, ta cu nos ta e Baranca cu no tin nada pa kibre. Cu orguyo mi ta zwaai mi bandera y mira Aruba den mi. Nos tur tin nos mesun storia y di e bario cu nos lanta aden. Mira bo mes, recorda y recita …
18 di maart atrobe ta e dia cu mi kier admira mi Aruba y su hendenan cu e a cria. Un ciclo di bida y recuerdo cu no mester bay perdi. Ban engrandece awe una bes mas nos Himno y Bandera na un manera mereci!
Pa Es cu ta kere den Dios, ningun explicacion ta necesario. Pa esnan cu no ta kere den Dios, ningun explicacion ta posible.
Autor: Desconoci (kizas ta Dios mes)
Mi ta marca bo number pa yamabo paso mi sa cu tur ora bo ta contesta pa scucha mi palabra. Bo number ta facil pa corda como cu mi ta yamabo tur dia, si no ta pa agradeci, ta pa yamabo danki, pidibo conseho of pidi forsa pa otro. E unico yamada cu mi tin hasi ta cu mi man y mi bos. For di mi frenta na mi pecho y schouder pa schouder: “Na nomber di Tata di Yui y di Spirito Santo, Amen. Y bo sa ken mi ta haya na linea pa conte tur cos …? Continue reading “Dios”
Parti 2 di e Storia di Al Figaroa…Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan. Continue reading “Dia di tur criatura y Fransisco”
Awe ta cuatro di oktober, un dia special pa hopi y pa varios un dia sin balor. Den historia y pa loke lo sigi despues, uno nunca lo no realisa nunca si uno no a wake mas a leu. Si, cuatro di oktober, dia di bestia of manera ami gusta bise, dia di tur criaturanan. Inspiracionan semper tabata existi pero manera semper, hopi biaha ta bay perdi. Na Aruba ta conta cu …
Tur mainta Goy Cora ta sali dunanan cuminda y papia cu nan.
Un storia di Al Figaroa cu lo toca bo curson. Les’e!
Un contribucion di Al Figaroa…
Querido lesado,
Ultimo tempo bo ta tende y mira den diferente medio di comunicacion, boluntarionan cu ta dedica nan mes y nan tempo precioso pa yuda y salba diferente bestianan den necesidad y dificultad. Sea ta uno maritimo o terestial, nan ayudo ta tur caminda debi na e amor cu nan tin pa nan. Nan causa no por wordo yama digno pero mas bien derecho. Acaso nos no ta biba den un mundo caminda criaturanan tin mes tanto derecho cu un ser humano?
Ta oktober, luna di flor, nos ta canta hunto cu gracia, ta luna di amor. Bo por mira tur e Santonan ta briya cu Splendor. Pero awe ta otro, awe ta cuatro di oktober, un dia special pa hopi y pa varios un dia sin balor. Den historia y pa loke lo sigi despues, uno nunca lo no realisa nunca si uno no a wake mas a leu. Si, cuatro di oktober, dia di bestia of manera ami gusta bise, dia di tur criaturanan. Inspiracionan semper tabata existi pero manera semper, hopi biaha ta bay perdi. Na Aruba ta conta cu …
Al Figaroa ta bisa: ‘E storia ta toca un tema di orguyo, Arubiano y di un bida diario di cualkier hende. Y sin lubida cu tur dia por ta un dia yena cu inspiracion’. Y e ta toca bo curason. Lesé!
Un storia di Al Figaroa
Mi ta lanta mainta y e prome cos cu ta pasa den mi mente ta mi famia. Demasiado mi ta stimanan y nunca lo mi no kier perdenan. Un pensamento poco egoista, pero e amor ta mucho fuerte pa laga bay. E ta algo cu mi kier bisanan tur dia, pero mi no por, sea e palabra no ta yega of mi no ta cercanan. Cuanto mi ta antoha pa keda ripiti e palabranan: “Mi ta stima boso”. Pero pa awoki ta letra y rima so mi tin.
Dia ta sigi y mi mester lora cune. Solo ta kima y mi tin hopi di gradici. Caminda mi ta para awe mainta cantidad di mucha chikito ta pasa cantando cla pa bay scol. “Aruba nos baranca, perla den lama, nos ta canta cu orguyo, Arubiano nos tur ta”. Continue reading “E Dia Perfecto”


text:
Turismo de estadia ta sigui impaktá nos ekonomia positivamente
...Turismo a generá 71 mion florin den luna di òktober 2015...
WILLEMSTAD- 3 di desèmber 2015 – Sifranan preliminar kolektá den luna di òktober ta indiká un kontribushon di 71 mion florin den nos ekonomia, esaki ta 1% di kresementu kompará ku aña pasa kaminda e montante generá tabata 70 mion florin. E echo ku ta poniendo mas énfasis riba Nort Amérika ku e kresementu den kantidat di buelo for di e region aki kombiná ku e kresementu fuerte for di Europa ta demostrando di ta eksitoso. No opstante e dòler fuerte ku ta afektando Colombia i Brazil nos a logra di oumentá e impakto finansiero pa Kòrsou. E impakto ekonómiko pa kada region ta lo siguiente:
E sifranan menshoná ta na florin
E kantidat di turista di estadia registrá pa luna di òktober a konosé un bahada leve di 1% ku un total di 41.620 bishitante kompará ku aña pasa kaminda un total di 42.159 bishitante a keda registrá. E bahada aki ta komo konsekuensia di e kaida di e merkado di Sur Amérika, prinsipalmente Venezuela. Aunke ku a registrá un bahada den kantidat di turista di estadia, nos por mira si un oumentu leve den e ekonomia di nos pais.
Turismo di estadia for di e diferente regionnan:
Merkado di Europa a registrá 3% mas turista na luna di òktober. For di e region aki nos a risibí 16.805 turista di estadia kompará ku 16.256 na òktober 2014. Mirando ku e konfiansa di e biahero for di Hulanda, e pais for di kua nos ta risibí mas tantu turista, ta hopi haltu i e echo ku nan ta konsiderá Kòrsou komo un destinashon ku bon wer i solo ta pone ku nos ta mira un kresementu di 4% for di e pais aki. For di Alemania, CTB a registrá un kresementu leve di 1%. Den sifranan apsoluto nos ta papia di 1.957 turista aleman ku a bishita nos durante luna di òktober.
E region Norteamerikano na luna di òktober a konosé un kresementu di 35% ku un total di 5.166 turista, esaki tabata 3.819 aña pasá. Un kresementu di 26% a keda registrá for di Estado Unídos kual ta representá 4.351 turista di estadia. E esfuersonan di merkadeo hasí dor di sektor públiko i privá lo sigui pèrkurá pa resultadonan positivo for di e merkado di Estado Unídos. CTB ta komprometé na
alkansá kresementu sólido durante di henter aña for di e merkado aki, ku lo por kondusí na e kantidat di buelonan ku a keda pronostiká. E buelonan di Air Canada rouge henter aña for di Toronto ta sigui registrá kresementu eksepshonal. Un total di 815 kanades a bishitá nos pais durante luna di òktober.
Region di Sur Amérika a registrá un bahada di 14% na òktober 2015. Un total di 14.053 turista a bishitá nos pais kompará ku 16.347 na 2014. Venezuela a registrá un bahada di 15% den luna di òktober 2015. Dor di monitor e situashon na Venezuela durante di e último lunanan CTB ya a premirá e bahada for di e merkado aki pa kual motibu a kuminsá hinka e esfuersonan di merkadeo dene merkado di Colombia. Luna di òktober tráfiko for di Colombia a baha ku 24%. Aunke ku a pronostiká un kresementu for di e pais aki komo resultado di eliminashon di visa por konstatá ku e kambio di dòler ta haltu kual ta den nan desbentaha. Esaki ta e situashon tambe na Brazil, kual e luna aki a konosé un bahada di 29%. CTB ta sigui monitor e dos paisnan aki mirando ku nan ta potensialnan grandi for di region di Sur Amérika.
Karibe a registrá un oumento di 19%. Un total di 3.449 turista di estadia a keda registrá den luna di òktober. For di Aruba a registrá un kresementu di 3% ku un total di 1.754 turista di estadia. Trinidad & Tobago tambe a kontribuí na kresementu di e region di Karibe. Un total di 727 turista a bishitá nos na luna di òktober kual ta representá 129% kresementu kompará ku 2014.
Sifranan i impakto ekonómiko promé 10 lunanan di 2015
Pa loke ta e promé dies lunanan di 2015 turismo di estadia a krese ku 3% di 367.326 pa 379.277. Un total di 11.951 turista adishonal a bishita nos pais registrando kresementu for di Europa, Nort Amérika i Karibe. E regionnan a registrá kresementu di respektivamente 4%, 22% i 2%. Sur Amérika a registrá un bahada di 2% durante di e promé 10 lunanan di aña. E repartishon den merkadonan prinsipal ta, Europa 42.3% Sur Amérika 28.8%, Nort Amérika 17.1%, Karibe 7.6%, i otronan 4.3%.
Hasiendo uso di e modelo ‘Turistika’, CTB huntu ku MEO a kalkulá ku durante e promé dies lunanan di 2015, sektor di turismo a generá un impakto direkto di 659 mion florin pa nos ekonomia lokal. E montante aki ta representá un oumento kompará ku aña pasá kaminda un total di 620 mion florin a keda generá. Bishitantenan europeo ta responsabel pa 45.5% di e total. Tur huntu turistanan europeo a gasta 300 mion florin, siguí pa e turistanan for di e merkado di Sur Amérika ku 172 mion florin i esnan for di Nort Amérika ku 128 mion florin. E entradanan generá for di Karibe ta 37 mion florin.
Manera menshoná, e modelo ‘Turistika’ ta mustra ku sektor di turismo a generá un impakto direkto di yanüari pa òktober 2015 di 659 mion florin. E turista ta gasta su sèn primordialmente na akomodashon (36.2%), kuminda i bebida (24.0%), kompra (22.9%), transporte (9.3%) i impuestonan direkto (7.6%).


text: Polis a detené un hòmber di 30 aña den su kas na Eotterdam. E hòmber ta sospechoso di ta preparando un akto terorisá. Na su kas a haña un AK 47 ku dos lachi di bala, segun Ministerio Públiko. Den su kas e tabata tin un bandera grandi si IS, dos kaha ku eksploshon i klapchinan ilegal, telefon i tambe 1600 euro kash. Den su kas solamente a haña e sospechoso. Porta bos di Ministerio Públiko a bisa ku e hòmber no tabata tin kómplise. Ta trata di un hòmber di nashonalidat Hulandes. Nan a logra detené e hòmber, despues ku a haña informashon di AIVD ku ta bezig ku tiponan di informashon aki. lo presentá e hòmber dilanti wes den dos siman.


text: Awe Iglesia ta celebra e Fiesta di Apostel San Hacobo. Hacobo tawata pertenece na e tresnan privilegia bou di e apostelnan. E tawata testigo di loke a pasa riba Cero di Tabor (Mc. 9,2 ) y di e agonia di Hesus den hofi di Olijfi. ( Mc. 14, 33 ) Su caracter tawata haci cu e tawata dilanti semper. Impulsivo, no sin ambicion, e tawata desea un luga di honor ora Hesus drenta su Reino ( Mc. 10, 35 ) Hesus tawata sa di dirigi e caracter fervoroso aki den bon caminda. E la bira un misionero activo cu tawata sigui fielmente caminda di su Señor. E tawata e prome di e apostelnan cu a muri morto di martirio ( Ech. 12,2) Dios Todopoderoso y Eterno yuda nos cu nos por mira den Hacobo un modelo di un misionero activo cu ta dispuesto di sigui fielmente e caminda di su Señor. Amen.


text:
Recientemente un delegacion den e deporte di botonan miniatura a competi den e 50 edicion di e Bonaire Regatta. Mester bisa cu despues di un ausencia di 6 aña, Stichting Aruba Minature Sailingboat a bolbe participa n’e competencia cu su botonan miniatura. Aunke e condicionnan di tempo no tabata esunnan mas
Day: October 17, 2017
Kiwanis Club Aruba a instala directiva 2017-2018 den un ceremonia único
Diasabra ultimo durante un cena special, den e elegante ballroom di Hyatt Aruba Regency Resort & Casino, Kiwanis Club of Aruba, Kiwanis Club of Palm Beach y Kiwanis Club of Young Professionals Aruba a bin hunto pa prome biaha, pa instala directiva nobo p’e aña Kiwanistico 2017-2018. Despues cu sra. Aurora
Lotto ta felicita – Federacion di Ajedrez Arubano cu nan exitoso torneo internacional Aruba Chess Challenge 2017
Dama na stuur di un Yaris ta dal contra pal’i luz na Bushiri, dos persona a resulta herida
Partidonan MEP, POR y RED A firma prome acuerdo pa formacion di Gobierno nobo
Dos curpa haya sin bida na Seroe Colorado
Disgusto den AVP
Awe hopi miembro den AVP ta masha disgusta y te hasta ta cuestiona e lista di candidato cu a keda traha pa cual AVP a bay eleccion cune dia 22 di september ultimo. Esun cu a traha e lista aki, no a tene cuenta cu AVP lo no forma parti di
Kico ta bo storia? Aruba Certification Program ta analisa e importancia di conta bo storia
Diasabra ultimo, dia 14 di october, e team di Aruba Certification Program (ACP) a inicia un sesion di investigacion cortico pa analisa e tema di conta storia. Por menciona cu ‘storytelling' ta un aspecto di gran importancia ora ta trata di e futuro di turismo. Esaki basa riba informacion corecto y consistente. Conta un storia
Proyectonan di Feria Social ‘Bario Edition’ den exitoso fase final
Durante varios luna CEDE Aruba, cu t’e organisador di e proyecto Feria Social 2017, a yuda guia y monitoria, hobennan boluntario cu a traha conhuntamente cu directivanan di Centronan di Bario pa asina termina nan proyecto. Na cuminsamento di 2017, Centronan di Bario, YMCA y Teresita Center, a entrega un proyecto
Segun drs. Ryan Peterson di Banco Central: Investigacion ta demostra cu 25% di consumidor ta cumprando on-line
Banco Central ta lansa un programa riba inovacion nacional digital. E tecnologia digital ta cambiando nos manera di traha segun Ryan Peterson di Banco Central. Inovacion nifica hopi cos, pero e no ta solamente idea nobo of cambio. Hopi biaha ora bin cu inovacion, hendenan no ta para keto y refleha con


text:
KÒRSOU – Riba 16, 17, 18, 23 i 25 di yüni, Teatro KadaKen ta duna su delaster presentashonnan di e obra MULA pa barionan di Montaña, Coronet/Monteverde, Sint Jago, Fleur de Mari, Kustbatterij, Otrobanda, Wishi/Marchena, Kanga/Dein, Santa Maria, Ser'i Papaya, Souax, Soto i Westpunt i tambe pa algun organisashon manera SEDA (Techno Future School i Flor di Hubentut), House of Esther, Bos di Hubentut i Sint Antonius Groep. Reda Sosial a hasi e presentashonnan akí posibel. Pa mas informashon di presentashonnan pa bario, habitantenan por tuma kontakto ku nan sentro di bario òf e organisashon konserní.
Den e presentashonnan akí tin un kantidat di karchi limitá pa públiko general, optenibel solamente na Mensing's Caminada, na balor di ANG. 27,50. No ta bende karchi na porta!
MULA, skibí i aktuá pa Albert Schoobaar, ta un obra profundo tokante un di e dékadanan mas sukú den historia resien di Kòrsou, den kua gulidó di bolita tabata yena sala di salida na Hato i tabata riska nan bida pa skapa di pobresa, paga debe òf festehá. Ku su promé obra solo, Schoobaar ta duna tur ku e tin pa demostrá su talentonan variá na públiko. Su aktuashon habrí i direkto ta toka kuèrdè emoshonal i delikado; un ‘wake-up call’ pa e generashon aktual i esnan di futuro. Riba 16, 17 i 23 di yüni e funshon ta kuminsá 8or di anochi. Riba 18 i 25 di yüni e ta kuminsá 6or di atardi.
‘Mike ta kla. E ta wardando. Awe e ta desvelá e monumentu MULA: prohibí pa lubidá. Su lema ta: “Si nos lubidá pasado, nos a kue awa!” Mike ta konta di e tempu ku e tabata mira krueldat den wowo di hende. E tempu ku e orkan di droga, atrako i likidashon tabata ras riba Kòrsou i laga atras un laster di destrukshon. E ta konta di e siguiente orkan, e tormenta ku ya yegando i ku nos no ta kla p’e. E úniko kos ku por salba nos ta nos memoria.’
MULA ta e di sinku obra di Teatro KadaKen. E obra ta bou di direkshon di Milushka Birge i Schoobaar mes. Anteriormente KadaKen a presentá Bos di Nos Pueblo (2015-2016), E Balada di Plùisje (2014-2015), Tisha (2012) i E Dekonstrukshon di Edsel K. (2009). Teatro Kadaken ta konosí pa su obranan spièrtu ku ta toka temanan tabú i aktual. Na un manera humorístiko ta tribi di wak nos realidat di un otro banda. E obranan ta hasi un impreshon profundo riba públiko i hende ta keda kòrda nan pa hopi tempu.
Banda di e funshonnan habrí, ta presentá MULA pa skolnan sekundario, akompañá pa un programa edukativo. MULA ta posibel danki na sosten finansiero di Het Fonds Podiumkunsten, BankGiroLoterij Fonds i Prins Bernhard Cultuurfonds Caribisch Gebied. Reda Sosial ta hasi MULA posibel pa barionan i organisashonnan. Pa mas informashon di presentashonnan pa bario, habitantenan por tuma kontakto ku nan sentro di bario òf e organisashon konserní.
MULA ta adekuá pa adulto i hoben for di 12 aña di edat. E último presentashonnan ta tuma lugá riba 16, 17, 18, 23 i 25 di yüni na La Tentashon. Riba 16, 17 i 23 di yüni e funshon ta kuminsá 8or di anochi.
Riba 18 i 25 di yüni e ta kuminsá 6or di atardi.


text:
WILLEMSTAD -Nos ta bibando den un tempu na unda e kliente ta hopi mas eksigente i ta deseá di tin mas kontròl. Digicel komo un kompania di telekomunikashon ku semper ta inová, i ku ta sigui e último desaroyonan den teknologia di serka, a introdusí e My Digicel App na unda e kliente por aktivá i manehá su propio kuenta usando únikamente nan telefon. E aplikashon ta fásil i lihé.
E ‘My Digicel App’ ta ofresé e kliente posibilidat pa manehá su kuenta di Digicel i te hasta mira su saldo di krédito i data mesora for di su ‘home screen’. Ademas di esaki por mira tur yamada hasí òf uso di data den pasado, haña un bista di tur plan ku Digicel ta ofresé i nan kosto, rekargá su telefon via di un tarheta di krédito, aktivá un Quick Pick Bundle òf kualke otro plan, tambe manda krédito pa amigu òf famia via di ‘gift data’ i ‘chat live’ ku departamento di servisio na kliente pa asistensia rápido. Tur esaki ta hasi ‘My Digicel App’ e aplikashon ideal pa tur usuario di Digicel! Tur kliente por hasi uso di e aplikashon aki grátis; lo no kita niun MB for di e total di data na momentu ku usa informashon i/òf kontenido for di e aplikashon aki.
Di akuerdo ku Kevin Kelly, direktor di Digicel Kòrsou, “Konstantemente nos ta buskando maneranan pa mehorá e eksperensia di nos klientenan pa loke ta trata uso di telefon mobil, pa nan por saka máksimo probecho di nan data, pues nos ta hopi entusiasmá ku e App. Manera ta konosí, nos mundu kada dia ta mas enfoká riba teknologia i data. Klientenan ke akseso na pelíkula, músika i retnan sosial pa un preis kumbiniente.”
Ora bo download e ‘My Digicel App’ e tin su benefisionan, ya ku e ta bin ku algun oferta úniko. E kliente por haña plan di Digicel na preis redusí, risibí mas data, ekstendé tempu pa usa kualke plan i probechá di ‘rollover’ ilimitá pa data i yamada. Por ehèmpel, ora di aktivá un Quick Pick Bundle di 7 òf 30 dia riba e My Digicel App, e kliente ta risibí 5 biaha mas tantu data, òf ora di rekargá e kliente ta risibí krédito òf data komo bónus. Riba ‘My Digicel App’, klientenan por te hasta gana premio! Regularmente Digicel ta duna usuarionan di ‘My Digicel App’ oportunidat di gana premio manera, estadia den hotèl, sena pa dos, entrada pa evento i mas. Pa haña sá mas tokante e premionan bishitá e profil di Digicel riba Instagram, SnapChat, e página di Facebook di Digicel Curacao òf keda pendiente pa e promoshon via SMS. Por download e app via www.mydigicel.net.
Tokante Digicel Group
Digicel Group ta operá den 34 merkado den Karibe, Amérika sentral i Asia pasífiko. Despues di mas ku 14 aña e invershon mundial ta 5 bion dòler. E kompania ta konosí pa su mihó balor, su mihó servisio i su mihó ret. Komo un kompania di komunikashon i ku ta entretené, nos ta enfoká riba pone nos klientenan na promé lugá. My Digicel App ta brinda e oportunidat pa komuniká i hasi negoshi usando e último teknologia den bo planta di man.


text:
Bira grandi por ta un periodo di gracia, yena cu alegria. Pa otro hende e por bin cu hopi soledad, dolor, berguensa y duda.
Nos tur tin un famia, conoci of bisinja cu ta birando grandi y no tin niun hende pa cuida nan. Na anja 1988 mi a bay un conferencia di un luna na Suecia y di e tempo aki nan a usa e siguiente modelo. Ta traha a base di e barionan. Ta duna training na personanan interesa pa cuida e grandinan, mescos cu bo lo trata bo famia cu bo ta stima.
Nan mester ta dedica y cu amor pa e trabou cu nan ta hasi. E ciudadonan di e grandinan ta prepara pa atende cu e situacionnan hopi sensitivo cu ta bin cu e proceso di bira grandi. Bira grandi por ta un periodo di gracia, yena cu alegria. Bira grandi por bin tin ora cu hopi soledad, dolor, berguensa y duda. Incontinencia, perdida di memoria, demencia, cuido den e ultimo fase di bida (cuido paliativo), cuido di herida y uso di medicamento.
Ta posibel cu e partidonan politico por paga atencion na un structura asina? Nos famianan a cambia. Por ta e yiu of familiarnan ta biba leu di otro of den otro pais. Por ta cu e famianan mes ta den problema financiero y no tin pa yuda. Pero tin hopi structura cu por pensa unda cada gremio y personanan involvi ta duna un contribucion pa hasi e cuido aki asesibel y pagabel.
Finalmente ta e grandinan aki a cuida nan yiunan y a traha pa nos por tin un bida y un pais awe.
Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
‘Sea bo mes’
Sea bo mes, con facil of dificil esaki ta? Ora nos papia di ‘Sea bo mes’ nos ta papia di bo autencidad. Loke di bo ta destaca como cualidad y personalidad. Pa bo haja sa esaki ta importante pa di chikito esunnan cerca di bo, mira bo como un ser cu mester discubri bida ainda. Pues cu bo mester di inspiracion, amor, cuido, pero tambe disciplina y orden y hopi guia. Guia cu ta pone bo mira mundo como un lugar unda bo ta safe y cu ta yuda nos discubri y scoge na un forma conciente, dor di duna tempo, atencion y informacion na nos. Esaki ta educacion conciente y balioso.
Una bes bo bira grandi, hendenan cu topa bo, lo discubri bo autencidad. Y esaki ta un punto cu por yuda bo pa logra bo metanan di bida. Bo no mester ataca otro pa bo luci. Bo grandesa lo luci atrabes di bo birtudnan y bo vishon riba bida. Esakinan ta cualidadnan di un hende madura. Loke hopi biaha ta busca den diferente funcionnan.
Un hende autentico ta para pa su opinion y no tin miedo di expres’e. Importante si ta, e forma con bo ta expresa bo opinion. E no mester ta a base di kibra un otro, pero pa comparti loke bo ta haja cu ta importante y pakico. Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
Sinja bo yiu y otro mucha cu bo conoce con pa ta su mes, dor di ta e miho ehempel pa nan. Exito!
Tur loke bo no regla na tempo lo persigi bo un dia. Y esaki por tuma bo hopi mas tempo pa drecha e asunto bek.
Tin hende ta bisa cu bo tin cu biba bida sin pensa riba majan.Bida ta sinja nos cu esaki no ta berdad. Tur loke bo no regla na tempo lo persigi bo un dia. Y esaki por tuma bo hopi mas tempo pa drecha e asunto bek.
Nos ta biba den un periodo cu tur cos ta bira mas complica cada dia. Di otro banda e forma di educa na cas y scol no semper a cambia. Nos comunidad y sistema di biba riba un isla chiquito no semper ta stimula bo pa pone tambe orden y disiplina den bida for di un edad jong. Y estudio ta mustra cu e prome 6 anjanan di un mucha pa gran parti ta set su norma y balornan y karakter cu ta bira su guia. Loke un mucha no sinja na chikito, e lo no usa na grandi. A menos cu e ta un hende hopi conciente. Dicon? Simpel, paso e no sa. Niun hende a bis’e. Ban inverti mas den lanta muchanan sabi y felis pa asina nan bira ciudadanonan responsabel y comprometi cu nan comunidad y mundo. Ban Tuma Tempo!
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur.
Un bon amigo a jega di bisa mi cu nos ta biba bida cu bista den futuro y nos ta compronde bida mirando atras. Pa mi, esaki ta sinti manera hopi berdad.
Sesenta anja tabata parse mi hopi bieuw tempo mi tabatin 20-30 anja. Awor cu mi a jeg’e, mi ta sinti mi sigur di mi mes y e escogencianan cu mi a hasi. Escogencianan a base di e libertad cu mi ta sinti. Libertad di wak atras riba mi bida y bisa mi mes ‘den cada situacion mi a hasi lo miho cu mi tabata por, bou di e circumstancianan cu mi tabata aden.’
E dushi di 60 ta cu mi por afford pa no tin pura, mi no tin mester di ansha mas. Mi a pone mi marcanan di pia y e pianan lo sigi cana nan propio caminda. Ki luho, porfin mi por permiti mi mes e luho pa ‘Tuma Tempo.’
Como hende, hopi biaha nos ta puntra nos mes, si nos a hasi e miho. Ami ta kere cu si. Nos por hasi solamente nos best. Pasobra nos no por scoge pa otronan, ni cuanto nos ta stima nan. A lo largo di bida mi a sinja pa laga hopi di mi sonjonan cay, mescos cu mi idealnan, pasobra hopi cos no ta den mi man. Mi mester a sinja laga bay y wak cosnan bay robes, mientras cu mi sa cu por a bay otro.
Mi a gradici pa mi logronan, ora mi a sinti cu mi por a hasi un diferencia den mi mesun bida, pero tambe di otronan. Dunando hopi di mi mes pa logra un pais, un mundo miho y metanan grandi, mi a sinja mas y mas cu e felicidad mas grandi tin ora ta den cosnan asina chikito manera un hende cu ta duna mi un brasa, pasobra e palabranan cu mi a bisa of scirbi a jud’e den su bida.
Of un mucha chikito cu ta corda e cosnan creativo cu nos a traha hunto, te hasta ora nan a bira mucha grandi caba.
Tambe mi a mira hopi oportunidadnan pasa bay, pa mi mes y pa otronan, talentonan cu nunca a florece. Bida ta escogencia. Mi a mira alegria y inhusticia, gratitud y envidia, inspiracion y weganan di poder.
Mi a admira e bunitesa di creacion y e danjo di mannan humano. Y mirando bek, mi a haja semper loke mi a pidi, conciente of inconcientemente. Maske no semper mi a realisa esey na e momento cu mi tabata ‘eynan’.
Mi ta corda cu desde un edad hopi jong mi a pone dos meta den mi bida. E prome ta cu mi kier laga atras un mundo miho cu mi a haja, pasobra mi kier pa mi yiu- y nietonan tambe tin un habitat pa nan biba. Di dos ta cu dia mi jega na fin di e caminata humano, mi por bisa mi mes cu tabata bale la pena pa biba.
Mi no sa si mi a logra e prome meta. Mi no ta hopi contento di e mundo cu nos ta bibando aden actualmente. Mucho guera, mucho violencia, mucho descordia, pero mi tin speransa riba un majan cu lo surgi un dia cu ta miho cu su ayera. Mi por bisa solamente cu mi a hasi mi best y mescos cu ami, mi a topa hopi otro hende cu ta hasiendo mescos y cu ta un inspiracion pa mi.
Asina mi ta jega na e di dos meta. Y mi conclushon ta ainda cu mi a biba un bida cu ta bale la pena. Pa mi mes, sin cu mi mester di e balorisacion di otro hende. Nos cada un tin nos balornan interno y esaki ta diferente pa cada un. Den mi opinion nos lo tin pas dia nos acepta esaki como berdad universal.
Mi ta agradecido na e projecto cu mas a marca mi bida ‘Comprondiendo Bida’ cu a start manera un experimento y a bira mi companjero fiel pa casi mita di e anjanan mi tras. A lo largo di tempo ‘Comprondiendo Bida’ a bira mi caminata y buskeda di contestanan di bida cu mi a comparti cu un publico mas grandi. Un proceso cu nunca ta caba. Cada stap lo hiba na e proximo y podise ta asina bida ta intenciona di ta. Un proceso, sin expectativa, ni lucro, ni luho. Un proceso cu ta hiba cada un di nos na nos mes. E esencia di ken nos ta…
Mi lo sigi hasi mi best, pero mas cu tur cos, sigi gosa cada minuut di mi caminata riba e planeta aki. Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Mi ta agradecido na Bida pa cada experencia, su dushi y su zuur. Nan a sinja mi pa aprecia y balora e persona principal den e storia di mi bida, esta ‘mi mes’.
Mi a sinja cu mundo ta sigi lora toch. Cu mi of sin mi.
Porfin mi a compronde e berdad grandi cu como hende, nos ta asina insignificante compara cu e Universo cu no tin fin.
Dushi! Mi tin mas tempo awo, pa mi mes, esta un luho asina balioso.
Esta dushi bida ta!
‘Mi ta sigur cu nos por sinja algo di situacionnan tragico. Mi ta sigur cu no ta necesario cu muchanan mester muri pa causa di negligencia di instancianan cu lo mester tin bienestar di mucha na prome lugar’.
Ruben (9) y Julian (7), e morto di e rumannan aki a conmove Hulanda y mas aja di e fronteranan di e pais. Gruponan di boluntario mas grandi cu nunca a duna nan tempo cu e speransa pa haja e muchanan ainda na bida. 19 di mei ta haja e curpanan sin bida den awa. Una bes morto cay, ta mucho laat pa nos wak atras. Y ora nos bay investiga e judansa cu a pidi y no a haja, nos ta lamenta. For di investigacion a sali afor cu desde 2009, e instancia ‘Advies- en Meldpunt Kindermishandeling’ a constata cu e disunion entre e majornan ta causa violencia mental cerca e muchanan. Despues di divorcio esaki a bira tambe violencia fisico. Y toch hopi biaha a conclui cu e kehonan di e mama no tabata ’asina serio’. Na april 2013 esaki no a cambia. Den e 4 anjanan aki 10 instancia tabata involvi den e caso. Tabata referi e mama di un instancia pa otro. Y finalmente ora a dicidi di tuma pasonan drastico pa e seguridad di e 2 rumannan, e tata a comete suicidio riba e dia cu e mester a presenta pa discuti e pasonan cu lo bay tuma. E muchanan tabata bou su custodia e dia aki.
Ta surgi e pregunta cerca mi si instancianan cu t’ey pa duna asistencia social traha un tiki mas cu nan curason y menos cu nan cabes, e resultado por tabata diferente? …Kizas! Nos por sinja algo pa preveni mortonan inecesario?
Maske mi no ta trahando ya pa hopi anja den trabou social institucional, semper mi a keda hasi trabou social boluntario cerca hendenan cu bati na mi porta pa judansa. Pesey mi ta haja jammer cu no solamente na Hulanda, pero tambe na Aruba tin storianan con instancianan oficial no semper ta comunica suficiente profundo pa jega na un situacion cu ta beneficioso pa tur partido. Lastima cu hopi biaha ainda ta warda te ora un situacion escala pa enterveni. Na Aruba tin majornan cu a acudi pa judansa na instancianan oficial y ta haja como contesta cu mientras un mucha no ta problematico of hasi algo contra ley, e no ta bin na remarca pa judansa. Of mescos den caso di e rumannan aki no ta considera e keho basta serio. Mi ta corda mi contacto cu instancianan social pa asuntonan legal di familiarnan den pasado tabata uno amargo, sin atencion pa kico ta e interes di e muchanan involvi. Esaki no a cambia mucho si mi tende algun storia den e temponan aki. Na Aruba poco biaha hende ta sali pafo cu nan experencia, pasobra nan tin miedo di represaja.
Mi sa cu nos ta bibando den un tempo di crisis, pero ta importante pa nos pone mas atencion na e peligernan cu muchanan ta core dor di no haja e judansa adecuado. Hajando guia adecuado nos muchanan por florece tambe paso nan sa con pa sobresali maske nan ta biba den famia cu problemanan moderno. Si muchanan ta central di berdad, lo percura pa nan haja e miho cuido cu nan merece segun e decreto di derechonan di mucha. E derecho pa por crese sano y contento. (Derecho nr. 2: Oportunidad pa por desaroya optimalmente riba tereno cognitivo, fisico y social-emocional.)
Si nos muchanan ta na prome lugar, podise Ruben y Julian ainda lo tabata bibo. Cu Dios tuma nan den su Reino como angelitonan di ken nos por sinja lesnan balioso pa juda otro muchanan na mundo.
“Ora bo ta contento pa ta simplemente bo mes y no compara bo, ni competi cu otro hende, tur hende lo respeta bo.” ~ Lao Tzu.
Ki pensamento mas bunita riba bida. Ta bon pa busca nos forma pa duna contenido personal na e pensamento Lao Tzu den nos bida. Asina nos por drenta un anja nobo trahando cu loke ta motiva nos di paden.
“Ora bo ta contento pa ta simplemente bo mes y no compara bo, ni competi cu otro hende, tur hende lo respeta bo.” ~ Lao Tzu.
Ki pensamento mas bunita riba bida. Mi a top’e riba un pagina di Facebook di un amiga y a copi’e. Ki bunita ta pa disfruta di bida den e forma cu e ta manifesta su mes. Cada un di nos ta hasi esaki na su propio manera. Y esaki ta oke. Finalmente cada un di nos ta e personahe principal den su propio bida. Nos cada un ta perlanan cu ta cana riba planeta Tera y nos por complementa otro y asina hasi algo bunita di bida. Lo ta balioso si nos por realisa esaki mas tanto.
Ta bon pa busca nos forma pa duna contenido personal na e pensamento Lao Tzu den nos bida. Asina nos por drenta un anja nobo trahando cu loke ta motiva nos di paden.
Bo por sinti bo mes bon di ta exactamente e hende cu bo kier ta, sin cu bo mester competi of compara bo mes cu otro hende. Sin cu bo mester ataca otro hende.
Hasi cosnan y projectonan cu bo ta kere aden. Ora nos wak bek, hopi biaha esakinan ta e periodo y projectonan mas leuk di nos bida. Corda cu nos tur ta perlanan cu ta cana rond riba planeta Tera. Cu e meta uni pa laga atras un mundo mas felis cu nos a haja.
Y pa caba un otro pensamento. Esaki ta di Rumi, un di mi escritornan favorito.
…Si e lus ta den bo curason… e lo haja su caminda pa cas ~ Rumi
Ik heb even de tijd nodig om weer in de essentie van mijn eigen spirit te kruipen. Mezelf ‘zijn’. Schrijven is mijn manier om dit te doen. Delen van wat ik schrijf is mijn manier om misschien wel anderen in hun eigen denkproces te steunen. Is het zo, dan ben je welkom in mijn wereld.
17 – 12 :Ik vraag me af waarom ik altijd aan mijn moeder denk als ik in de pijnzone ben. Misschien omdat ze vanuit de dimensie in de niet-fysieke wereld waarin ze nu leeft mij kan helpen met het verwerken van mijn pijn.
19-12: Even dieper gaan. Nog een laagje dieper en begrijpen waarom dingen in je leven gebeuren. Kijken wat mijn eigen onbewuste aan bijdraagt vanuit mijn levenservaringen. Soms stinken er een heleboel dingen om je heen. En dan op dat moment ontdek je tevens de schoonheid van de mensen die je omringen en die om je geven.
Soms gaat alles terug naar momenten van vroeger. Inprentingen die je onbewust vertellen dat je geen recht hebt op geluk, omdat je nare ervaringen hebt van vroeger. Dingen die je steeds onbewust terugvoeren naar die momenten en ergens een celletje doen piepen. ‘Kijk uit, er loert gevaar. De wereld is een lijdenspoel.’
Ik weet nu beter. Nu even die onderbewuste het zwijgen opleggen. En weten, ik verdien al het goede in het leven. Ik verdien geluk, omdat dat mijn geboorterecht is als kind van de schepping en onze menselijke evolutie. Als we nou allemaal zo denken, komen we er wel. Simpelweg, omdat we een ander geen pijn hoeven te geven om ons goed te voelen.
20 -12 Ik heb even de stilte nodig om stil te staan en te voelen en ook om niet te voelen. Om alleen maar daar te zijn en de gekte van de wereld aan me voorbij te laten gaan.
Ik heb even de tijd nodig om weer in de essentie van mijn eigen spirit te kruipen. Mezelf ‘zijn’.
Schrijven is mijn manier om dit te doen. Delen van wat ik schrijf is mijn manier om misschien wel anderen in hun eigen denkproces te steunen. Is het zo, dan ben je welkom in mijn wereld.


text:
Antes e esküs pa no persiguí Politikonan di preferensha di OM tabata usa e termino “NO OPORTUNO” awor e la bira “ESTADO MENTAL”
Tuma nota di karta ku e PG Europeo Hulandes saliente fe Kòrsou fechá 20 di yüli 2017 a manda pa Gerrit Fransisco Schotte den kuadro di denunsia falsu di sra. Mc William riba Schotte i tambe e karta di kontesta awe di Schotte na PG;
Karta 20 di yüli 2017 PG Schram na Schotte:
Brief OM Aan Schotte 20 Juli 2017 – Aangifte Tegen McWilliam Vanwege Valse Aangifte by Gerrit Schotte on Scribd
Si Gerrit Schotte hasi un denunsia kontra di un persona di un delito, OM ta ninga di pèrsiguí e persona aki i ta hasta ta inventá motibunan no usual pa no persiguí e persona. E biaha aki OM a disidí di no persiguí un hende debí na su estado emoshonal. Aparentemente OM ta haña ku no ta kumbiní pa persiguí e persona aki.
Di otro banda, si e mesun persona aki, den mesun estado emoshonal hasi un denunsia kontra di Gerrit Schotte, a base di lokual ela “sinti” na un dado momento, si OM ta para kla mesora pa persiguí Schotte te ku ta yama Gerrit Schotte mesora pa interogá komo sospechoso.
Aparentemente semper ta kumbiní OM pa sigi persiguí Schotte, hasta pa kosnan ku no tin pia ni kabes. Esaki ta e tipo di hustisia ku nos tin awe na Kòrsou.
Karta di kontesta Schotte na PG Schram:
Reakshon di Schotte riba karta di PG Schram – 7 Aug 2017 by Gerrit Schotte on Scribd
E siguiente pregunta ta bira kua ta bai ta e esküs ku OM ta bai bin kune pa e denunsia falsu di Yael Plet kontra Gerrit Schotte i otronan, ku a kousa invalnan na 3 kas 23 dia promé ku Elekshon 2017;
“Ku konsiderando e edat yòn i falta di eksperensha no lo persiguí Yael Plet no opstante ku ela hasi un denunsia falsu ku a altera bida di 3 famia”
E kartanan ta papia pa nan mes por favor tuma bon nota di esaki. E konklushon dia pa dia ta mas bisto ku OM ta un hèrmènt pa ataká sierto polítiko i protegé otro polítikonan di preferensha.


text:
Durante conferencia di prensa di AVP, Parlamentario Mervin Wyatt-Ras, a indica cu na luga cu e coalicion di MEP-POR-RED concentra den forma nan Gobierno, nan ta yama reunion pa kita hende fo’i trabou, y pa purba stop proyecto di Hospital.
Esaki despues di 4 luna cu un carta di Minister di Salud, Alexa Schwengle, a manda pa informa Parlamento encuanto Hospital.
Wyatt-Ras ta trese dilanti cu e proyecto di renobacion y construccion di Hospital ta data di basta aña.
Na januari 201,3 pa medio di un ley cu a trata den Parlamento, a duna apoderacion pa haci e trabounan necesario.
Na diferente ocasion, tanto Hunta di Directiva di hospital como tambe SOGA, a duna presentacion na Parlamento tocante e aspectonan financiero y di infrastructura, servicio y cuido.
Na juni di e aña aki, un carta a drenta Parlamento dirigi n’e comision encarga cu Asuntonan Social y Salubridad cu e peticion pa Minister di Salubridad duna informacion tocante desaroyonan rond di Hospital.
Dia 12 di october a drenta un otro carta dirigi na Presidente di Parlamento cu e peticion pa informa Parlamento tocante e ultimo desaroyonan. Den e carta aki ta splica cu e huur di e edificio lo subi cu 417 mil florin pa luna.
A base di art. 2 inciso 3 di e ley pasa den Parlamento dia 17 di januari 2013, Gobierno ta cumpliendo cu su deber di informa Parlamento.
Den e ley aki ta apodera Gobierno pa, entre otro, adapta e huur anualmente.
Den e Reunion di Comision Central yama dia 20 di october, e Presidente di e comision encarga cu Asuntonan Social y Salubridad, kier a impedi pa trata e carta di dia 12 di october den dicho reunion, y a sali na cla cu e Presidente di e Comision ey riba su mes, sin consulta cu su comision ni cu su vice-presidente di su Comision, a dicidi pa no reuni cu Minister.
Esaki, segun Wyatt-Ras, no ta cuadra cu procedura di trata cu documentonan cu drenta Parlamento.
Aki lo mester a trata e carta cu Minister a manda na juni y duna conseho por escrito na Centrale Commissie pa ser trata y manda pa Minister. Esaki e señora en cuestion no a haci.
Na final di e reunion di Comision Central e Presidente di Parlamento di e tempo ey, a laga e oportunidad habri pa miembronan por haci pregunta y duna comentario, y hasta a duna oportunidad pa nan haci esaki por escrito y a fiha un deadline p’e dialuna siguiente, pa entrega esakinan.
Pa con straño cu esaki por zona, e Presidente di e comision despues di no kier yama reunion pa haya informacion, a dicidi toch di manda pregunta pa Minister.
Wyatt-Ras ta menciona cu su persona, mescos cu otro miembronan di Parlamento, a sigui e proceso di construccion y renobacion di hospital na un manera critico, y e Minister semper a bin splica ora a yama pa haci esaki.
“Ta incomprendibel con awor, despues di 4 luna cu a ricibi e peticion di Minister pa duna splicacion, e fraccionnan a lanta fo’i soño y ta pidi reunion publico.”
Wyatt-Ras ta spera cu nan lo ta mas diligente cu e interesnan di pueblo, patientnan y trahadornan di hospital, cu por cierto ta masha contento cu nan por a cuminsa traha den un parti nobo pa atende patientnan.
Wyatt-Ras ta manda palabra di felicitacion pa nan.


text:
Mirando e impacto grandi y negativo riba salud publico, medio ambiente y turismo, dentro di 100 dia cu asumi responsabilidad gubernamental, POR lo dicidi un solucion definitivo pa dump na Parkietenbos. Esaki dor di duna preferencia na companianan local y tecnologia moderno y proba di reciclahe y di converti sushi den energia. Esaki ta vision di POR pa e periodo di gobernacion 2017 – 2021.
POR su meta ta pa duna prioridad na proteccion mas estricto y mehoracion di calidad di nos naturalesa y medio ambiente a base di un plan integral. Den e cuadro aki POR ta enfoca riba mehoracion di e cuadro legislativo y implementacion di un maneho integral (natuurbeleidsplan).
Tambe mehoracion di control y sancion, conscientisacion di comunidad, solucion pa e problematica di dump na Parkietenbos y tur otro dumpnan ilegal, establece un Parke Marino, proteccion y restauracion di nos flora y fauna, promove energia alternativo y mehora e relacion cu instancianan no-gubernamental.
POR ta di opinion cu un di e prioridadnan den e prome lunanan di gobernacion ta pa, bin cu un maneho di zero tolerancia pa loke ta dumpmento di sushi ilegal. Mester elimina tur e dumpnan aki, mehora control y bin cu sancion pisa pa esnan cu ta comete infraccion.
Por lo percura pa implementacion di un ordenansa di proteccion di naturalesa pa di e forma ey autoridadnan competente por cumpli mas efectivamente cu e obhetivo pa proteha naturalesa. Ademas lo haci esfuerso pa finalisa, aproba y implementa un plan di maneho integral di naturalesa y medio ambiente den consulta estrecho cu tur stakeholder.
Tambe lo percura pa ancra den ley tratadonan internacional, manera e. o. e convencion “Ramsar”.
Cu e meta pa adverti y descurasha esnan cu ta comete infraccion contra nos leynan riba tereno di naturalesa y medio ambiente, lo intensifica trabounan di control y na mesun momento lo aplica sancionnan severo contra tur compania y persona cu ta haci daño na nos naturalesa y medio ambiente, tanto riba tera como den lama.
Ademas lo reforsa e seccion di Inspeccion di Departamentonan di Naturalesa y Medio Ambiente (DNM) y Bureau City Inspector.
Conscientisacion di comunidad tambe ta sumamente importante. Den e proximo periodo di gobernacion, lo conscientisa comunidad pa medio di campañanan educativo na scolnan como tambe den espacio publico riba diferente tema cu tin di haber cu medio ambiente.
- e. reciclahe y uzo di energia consciente. Lo inclui conocemento di nos herencia natural, flora y fauna, agricultura y pesca den curiculo di scol.
Promocion di uzo di transporte publico pa reduci uzo di auto priva y stimula uzo di material degradabel, tambe mester forma parti di maneho di Gobierno pa proteha nos medio ambiente.
Un publico bon informa ta na altura tambe di kico tur ta prohibi a base di nos leynan ambiental y ta haya e estimulo tambe pa ta alerta y pa entrega keho cerca e instancianan concerni ora constata infraccion.


text:
WILLEMSTAD – Huez Civil di Corte di Husticia Civil siman pasá a dicta cu un ciudadano cu a bay den apelacion contra e boet cu Inspector a imponé, a actua robez y por lo tanto a pèrdè e caso.
Un contribuyente por apelá contra un recargo cu Inspector dicta despues cu e dicta esaki, no promé cu a dicta e recargo.
Riba diferente fecha cuminsando for di 30 decèmber 2015 Inspector a manda cobra e contribuyente loke nan ta yama ‘navordering’ riba su Inkomstenbelasting riba varios aña.
Na mesun tempo a dicta boet di 25% riba e suma cu el a paga di menos na belasting.
Den cierto sentido e tabata suerte, pasobra normalmente Inspector ta tira reclamo riba su decision den baki sushi, pero den e caso aki el a baha aanslag y boetnan cu mas cu 13.000 florin.
E contribuyente no a keda satisfecho y el a apelá na Corte.
E contribuyente ta doño di un minimarket y Inspector a informé via carta cu si e no ta di acuerdo cu e sumanan e por apelá na Comision di Apelacion cu sede na Wilhelminaplein 4.
E Chines no a apelá e navordering, pero a bay directamente al grano apelando e cartanan di Inspector.
Loke sí e Chines tabatin razon ta cu Inspector a calculá e porcentahe di ganashi mucho halto.
E caso a bira relativamente simpel ora Huez a splica cu no por apelá un decision promé cu nan bay den beroep.
E Chines no a reclamá serca Inspector, pero a bay Corte mesora loke tabata fout, pasobra Corte no tabatin un decision pa fiha decision ariba.
E Chines no a gana e caso, pero Huez a pasa man na su curazon y a ordená pa paga e Chines 50 florin di gasto cu el a hasi na Griffie pa trata su caso.


text:
Willemstad – Minister Zita Jesus Leito huntu ku Kooyman BV, Unidat di Bario i Domeinbeheer ta invitá tur habitante di Juan Domingo i besindario kordialmente na un anochi di informashon tokante konstrukshon di un área di rekreashon i deporte na Juan Domingo.
E anochi di informashon ta tuma lugá riba djamars 24 di òktober 2017 di 7.00 pa 9.00 di anochi na Sentro di Unidat di Bario Kòrsou (Jan Noorduynweg 58-5). Minister Zita Jesus Leito, Kooyman BV, Unidat di Bario i Domeinbeheer ta spera di por risibí tur habitante i komersiante di Juan Domingo i besindario pa e anochi di informashon aki.


text:
Pregunta Cu Bijbel Ta Contesta
Kico lo sosode cu hende den futuro?
Sin duda, hende lo sigui bay dilanti riba tereno di ciencia. Pero hende mes por logra forma un sociedad caminda tur hende di berdad ta interesa den otro? No. Awendia, mundo ta yen yen di hende egoista y golos. Pero Dios tin algo mihor pa nos den futuro.—Lesa 2 Pedro 3:13.
E Palabra di Dios ta bisa cu den futuro hende rond mundo lo stima otro. Hende lo biba den siguridad y niun hende lo no haci otro daño.—Lesa Mikeas 4:3, 4.
Con Dios lo caba cu egoismo?
Dios no a crea hende cu e tendencia di bira egoista. Pero, ora e prome homber a desobedece Dios, el a bira imperfecto. Ta pa su motibo hende ta egoista awe. A pesar di esey, Dios lo uza Hesus pa haci hende perfecto.—Lesa Romanonan 7:21, 24, 25.
Di acuerdo cu Dios su boluntad, Hesus a muri como sacrificio pa salba nos di e consecuencianan di e desobediencia di e prome homber. (Romanonan 5:19) Pues, Hesus a habri caminda pa hende disfruta di un futuro maraviyoso, den cua nan lo no tin e tendencia egoista mas di haci malo.—Lesa Salmo 37:9-11.


text:
ORANJESTAD (AAN): Den careda di 3’or y 55 di madruga, Flex team pasando den e parkinglot di Heart of Music Bar, a haya holo fuerte di marihuana. Mesora nan a bay over na busca di unda e holo fuerte aki ta bin y bingo.
Nan a bin topa cu un hoben cu dreadlocks den un Chevy color cora, numera A-64055. Mesora Flex team a bay check un ke otro y a conclui cu e hoben den e Chevy cora tabata usando droga.
Mesora a bay over na detene e hoben aki pa motibo cu e tabata uza droga riba tereno publico. A manda pidi dogcatcher pa asina transport’e pa warda. Un tas cu basta droga a wordo haya den su poder.


text:
Diamars mainta Minister di Enseñansa y Famia, Michelle Winklaar-Hooyboer a bishita Rosa College pa mira e avance di e desaroyo di e renobacion cu ta andando. E edificio tin mas cu 150 aña bieu y nunca a ricibi un renobacion di estado aki.
“Mi ta kere cu e expectativa y tambe momento di alegria pa tin un scol cu ta bon drecha y por bay pa un otro “150 aña”. Claro mantencion semper ta keda un aspecto hopi importante”, Minister Winklaar-Hooyboer a remarca.
E proyecto aki tin un inversion di mas o menos 4 miyon di florin. Minister Winklaar-Hooyboer ta premira cu e trabounan di renobacion lo keda cla pa fin di juni y pa e aña escolar nobo e alumnonan, e maestronan lo ta bek na nan scol.
“Mi ta kere un biaha mas nos ta wak e combinacion perfecto di mantene loke nos tin door di renova y sigura cu nos ta proteha un parti monumental. Pero tambe e ta crea espacio pa nos por crece areanan adicional y expande e scol cu areanan completamente nobo construi”, Minister di Enseñansa a remarca.
Minister di Enseñansa ta hopi contento cu e progreso di e renobacion te cu awor. Pero nan ta keda monitoria e avance di e renobacion y cu miras pe keda cla cu suficiente tempo.
Aña pasa na luna di noveber a cuminsa e renobacion di Rosa College y por mira cu e renobacion ta canando su caminda basta bon. “Nos ta spera cu esaki sigui asina y sigui riba e timeline pa keda cla na tempo”, asina Minister Winklaar-Hooyboer a termina.


text:
Pregunta di Lector
Kico Jeremias tabata kiermen ora el a bisa cu Raquel tabata yora su yiunan?
Na Jeremias 31:15, nos ta lesa: “Asina SEÑOR ta bisa: ‘Un bos ta wordo tendi na Rama, lamentacion y yoramento amargo. Raquel ta yora su yiunan, y no kier wordo consola pa su yiunan, pasobra nan no t’ey mas.’”
Raquel tabatin dos yiu homber, y el a muri prome cu tur dos. Pesey, por parce cu loke Jeremias a skirbi 1.000 aña despues di Raquel su morto ta incorecto.
Raquel su prome yiu homber tabata Jozef. (Gen. 30:22-24) Despues, Raquel a haya un otro yiu homber, cu nan a yama Benjamin. Pero dunando luz na e yiu aki, Raquel a muri. Pesey, nos por puntra: Dicon Jeremias 31:15 ta bisa cu Raquel tabata yora pasobra su yiu hombernan “no t’ey mas”?
Cu tempo, Jozef, a haya dos yiu homber: Manases y Efraim. (Gen. 41:50-52; 48:13-20) Efraim a bira e tribu di mas poderoso den henter e reino di noord di Israel y tabata representa tur e dies tribunan cu a forma e reino ey. E tribu cu a bin di Benjamin (Raquel su di dos yiu homber) a forma e reino di zuid, hunto cu Juda. Pues, den un sentido nos por bisa cu Raquel a representa tur e mamanan di Israel, tanto esnan di e reino di noord como esnan di zuid.
Tempo cu e buki di Jeremias a ser skirbi, ya e reino di noord a cay den man di e Asirionan y hopi subdito di e reino di noord a ser hiba como preso. Pero kisas algun di e descendientenan di Efraim a huy bay Juda. Sinembargo, na aña 607 prome cu Cristo, e Babilonionan a conkista Juda, e reino di zuid cu a consisti di dos tribu. Ta parce cu hopi di e hendenan cu e Babilonionan a captura a ser hiba Rama, cu a keda un ocho kilometer noord di Jerusalem. (Jer. 40:1) Y kisas algun di nan a ser mata eynan, den e teritorio di Benjamin caminda a dera Raquel. (1 Sam. 10:2) Pues, e yoramento di Raquel pa su yiu hombernan por ta referi simbolicamente na e lamento cu tabatin pa tur e Benjaminitanan cu a muri of esnan cu a ser mata na Rama. Un otro posibilidad ta cu Jeremias su palabranan ta referi na tur e mamanan di Israel cu a yora pa e Israelitanan cu a ser mata of hiba den exilio.
En todo caso, loke Jeremias a bisa tocante Raquel, esta cu e tabata yora su yiu hombernan, ta simbolico. Su palabranan a referi na un acontecimento cu a tuma luga siglonan despues tempo cu Hesus tabata mucha. Tabata asina cu Rey Herodes a duna ordo pa mata tur mucha homber, recien naci te cu dos aña di edad, na Betlehem, cu a keda den e parti zuid di Jerusalem. Manera Jeremias a profetisa, e yiunan ey ‘no tabat’ey’ mas; nan a muri. Bo por imagina bo e lamento di e mamanan kendenan tabata yora di tristeza pasobra nan a perde nan yiu hombernan? Tabata comosifuera bo por a tende nan yoramento te na Rama, cu a keda den noord di Jerusalem.
Pues, e yoramento di Raquel pa su yiunan ta un expresion cu Bijbel ta uza pa describi e inmenso dolor cu mamanan Hudiu tabatin, tanto den e dianan di Jeremias como den tempo di Hesus, debi na morto di nan yiunan. Pero no tin duda, cu esnan cu a muri y cu a bay e “tera di e enemigo” por sali for di gara di e enemigo ey ora e mortonan ser resucita.


text:
Ora nos ninga di yaya nos historia, kanta gloria di nos baluartenan, spiritunan rebelde, muhenan, hombernan, hobennan ku a briya den presensia aki nos ta defrouda nos mes pasado i futuro den un labatiba sin muchu identidat pa lanta na dje.
Mr. dr. Moises Frumencio da Costa Gomez su fecha natal tabata ayera 27 di oktober (1907-1966). Un dje figuranan politiko mas importante di siglo 20, e molina tras di e disenjo ‘negosha’ di Statuut 1954 ku a duna Aruba, Boneiru, Korsou, Statia, Saba, St. Maarten komo federashon ulandes un grado di outonomia i gobernashon propio despues di un era fastioso di kolonisashon pia abou.
Su historia, kon ela lanta, krese bai studia dal den personanan ku a influensia su karakter te pe bira un emansipado pe pueblo margina no ta muchu konosi te dia djawe. E fundashon ku ta karga e nomber di Dòktor tabata trahando riba un buki di dje i un busto ora universidat di Korsou lo keda kambia pa risibi e nomber di Dòktor. Lo ta bon si pa inspira e generashon hoben pero tambe adulto i mayor di edat ku (nunka a keda kultiva) no tin gana di lesa pa traha un dokumentario di dje.
Lider di partido PAIS Alex Rosario ku ta presidente dje fundashon i lider di partido Nashonal Humphrey Davelaar no por tin niun opstakulo finansiero riba nan kaminda pa nan informa, eduka i emansipa e pueblo tokante e personalidat di Dòktor.
No tin ‘skei trabou’ den e mundu politiko di konsientisa. No por para un proseso di emansipashon i mester tin mas linjanan stret ku prensa pa rekorda pueblo e dia aki i su nifikashon. Tin asina tantu historia pa konta pero Nashonalistanan i sigidonan di Dòktor mes ta soru ku e hombu aki su legasia ta bai perdi.
Pueblo tin ku hanja sa kon Dòktor a influensia sindikalismo, religion ku obispo i iglesia katoliko. Kon ela usa stratagia pa ‘negosha’ Statuut ku gobiernu ulandes i otro islanan i Surnam. Kon su bista tabata pa region Karibe, Latina Amerika. Den kwa forma ela atende ku elite ekonomiko. Su relashon i karakter den prensa kon por deskribi esei. Su kontaktonan ku e pueblo. Un dje kosnan ku tin debate eterno riba dje ta kisorto di vishon di independensia e ta tin? Ki sorto di vishon ekonomiko e ta tin, ki filosofia finansiero? E historia riku di Dòktor ta sklama pa keda plama mei mei di pueblo den formanan moderno di komunikashon sosial konstantemente den un malchi kreativo skibi pero mas importante oudio-visual den un lenga di pueblo.
Si nos no alsa nos mes hendenan ku nan legasia por yuda di traha un malchi fuerte di identidat pa konstrui un pais sosial disiplina ken lo hasie pa nos? E vra di un pueblo debil na balor historiko lo hera trampa pa repitie di nobo nunka.


text:
Un pueblo orguyoso y respeta ta un pueblo cu identidad fuerte, cu conoce su herencia cultural. Partido Pueblo Orguyos y Respeta (POR) ta para firme pa reforsa posicion di sector cultural pa medio di prioritisacion, profesionalismo y oportunidad. Lo ancra e rol central di cultura den enseñansa, economia, turismo y infrastructura.
Segun lider di POR, sr. Otmar Oduber, pa logra esaki lo implementa educacion cultural, percura pa conservacion, documentacion y digitalisacion di informacion cultural, salvaguardia nos herencia tangibel y intangibel, crea mas fondo pa stimula sector cultural, percura pa sector cultural ta parti di revolucion economico y promove cultura como parti integral di nos producto turistico.
Implementa educacion cultural
Lo implementa educacion cultural solido den enseñansa pa asina e alumno obtene conocemento esencial di cultura di Aruba fomentando creatividad, participacion como tambe motivacion pa contribui na nos cultura den su diferente aspectonan.
Rescata informacion cultural
Pa por engrandece y implementa conocemento di nos cultura y herencia cultural e. o. den enseñansa, lo percura pa conservacion, documentacion y digitalisacion di informacion cultural tanto di nos herencia tangibel como tambe nos tradicion y custumbernan.
Esaki lo rekeri un cooperacion estrecho entre diferente departamento, manera Departamento di Cultura Aruba (DCA), Archivo Nacional Aruba (ANA) y Biblioteca Nacional Aruba (BNA).
Salvaguardia nos herencia tangibel y intangibel
Lo salvaguardia nos herencia tangibel manera nos monumentonan pa medio di conscientisacion como tambe implementa incentivonan fiscal pa facilita restauracion y compra di monumento. Ademas lo promove y engrandece conocemento di herencia intangibel dor di duna importancia bek na departamentonan manera UNESCO y fundacionnan cu ta encarga nan mes cu nos herencia.
Crea mas fondo pa stimula sector cultural
Banda di nos Fondo Cultural UNOCA, lo sondea posibilidadnan nobo pa crea fondo pa sostene participacion cultural y lo duna un empuhe na esnan cu kier aporta na desaroyo di e “creative economy”. Aki lo duna prioridad na engrandece participacion di sector priva den actividadnan cultural creativo. Lo percura pa sector cultural tambe forma parti di e revolucion economico creando maneho, ley y incentivonan cu ta stimula artista y otro profesional cultural pa participa Promove cultura como parti integral di nos producto turistico.
Den e cuadro aki lo stimula traspaso di conocemento cultural basa riba informacion corecto entre bishitante y local respetando nos custumbernan como tambe creando un experencia autentico pa nos bishitante.
Ademas tur partner den sector turistico lo wordo atendi riba nan responsabilidad pa percura cu cultura y identidad ta un aspecto fundamental den promocion di turismo. Y lo continua cu e plannan pa converti San Nicolas den e Capital Cultural di Aruba y lo introduci incentivonan fiscal cu e meta pa stimula desaroyo di sector creativo (“creative economy”) na San Nicolas, sr. Oduber ta conclui.


text:
Pa prepara nos hendenan pa miho oportunidadnan di trabao cu un futuro digitalisa
“Desde mi añanan di estudio y combersando cu masha hopi studiantenan mescos cumi cu ta studia den exterior y ta mira nos isla di un otro angulo. Como estudiante den exterior, e problematica di mas grandi tabata y ta con nos ta reintroduci nos mes den e campo di trabou y logra asina cumpli cu nos soñonan.
Parti di e soño ta pa ta independiente y ta poseedor di nos propio cas, nos propio hogar, mientras cu nos tur ta cana cu un debe gigantesco di studio cu no ta duna nos e forsa pa emprende un negoshi y ta desminui e forsa di compra of inversion”, segun Michella Steenvoorde-Lacle.
“Con pa cuminsa na Aruba, si nos ta custumbra na algo sumamente diferente. E promesa di tin bo mes un hogar mester keda vigente y ningun hende por keda desampara. Den forma imparcial, cada hoben adulto tin e derecho di forma su famia y su hogar.”
“P’esey”, segun Steenvoorde-Lacle, “ta importante pa inicia proyectonan di hogarnan “Start-up” pa nos hobennan adulto en busca di nan propio hogar. Procesonan husto pa por yega na un vivienda sostenibel y digno sigur POR!”
“Progreso pa un y tur cu kier traha, cu kier progresa y ta sinti su mes pega pero kier un solucion, mester POR! Un plan pragmatico a ser diseña pa keda ehecuta y asina garantisa cu nos hobennan ta bolbe nos isla y ta desminui e “Braindrain” cu ta azota nos isla.
Aruba, ta un isla bendiciona y riba un planeta di desaroyonan rapido y avansa.
Steenvoorde-Lacle ta bisa cu “e fenomeno di digitalisacion y robotisacion, mi persona hunto cu Partido POR, ta para pa un maneho di enseñansa di calidad pa adultonan cu ta inclui recapacitacion pa esnan cu mester di entrenamento y calificacionnan necesario.
Miho oportunidad pa haya un miho trabao y oportunidadnan cu por inspira nos hendenan pa transcende tur limitacionnan economico sigur POR!”
“Pa loke ta nos hobennan cu pa un of otro motibo ta cay den un abismo y ta busca e solucion, tambe ta premira e solucion. Tur ser humano tin e derecho di rehabilita y haya e oportunidad di bay bek rib’e bon caminda. Creando un vang net pa personanan cu a bay den mal caminda y ofrecenan e oportunidad di rehabilitacion pa medio di enseñansa, nos lo trata e problemanan di criminalidad y adiccion na su raiz.”
Steenvoorde-Lacle ta bisa cu “dignidad y humanidad sigur lo ta un di e prioridadnan di mi persona y e plataforma POR!”
“Mi ta boga pa un enfoke fuerte riba desaroyo tecnologico den enseñansa cu un mira pa un futuro automatisa y digitalisa, un futuro na unda e talento y capacidad di nos hendenan mester wordo utilisa den formanan inovativo.
Segun Steenvoorde-Lacle, “Cu programanan di conscientisacion continuo di nos custumbernan y herencianan cultural, lo sirbi como extension pa inclui nan den e programa di integracion digno di Aruba su custumbernan y historia. Un Aruba uni rib’e mes un principionan y identidad sigur POR!”
“Cu bo aporte, bo sosten, mi lo por logra realisa e plannan cu ya mi a presenta na varios instancia, na hobennan cu ta hunto cumi pa nan ehecucion, ya como hobennan cu e amor pa haci di nos isla algo miho, nos tur lo POR”, Steenvoorde-Lacle ta termina.


text:
E fecha di 18 di maart 2017 riba cual Aruba ta celebra su Dia Nacional di Himno y Bandera, e aña aki ta cay riba diasabra.
En conexion cu esaki, Oficina di Propiedad Intelectual ta informa na publico cu su oficina situa na Adriaan Lacle Boulevard 3 ta cera diabierna awor dia 17 di maart 2017.
Rib’e dia aki oficinanan di Gobierno tin un dia di ATV colectivo.
Oficina di Propiedad Intelectual ta habri bek riba dialuna dia 20 di maart 2017, pa duna su acostumbrado servicio na publico.
Sr. Robert Kelly, Director di Oficina di Propiedad Intelectual y su Personal ta felicita henter pueblo di Aruba cu celebracion di Dia di Himno y Bandera.


text:
Kacho
Kacho (Canis lupus familiaris) ta un forma domestika di e wolf gris, un miembro di e famia Canidae di e orden di Carnivora. E nomber ta wordu husa pa pa tur dos e tipo ku ta wordu husa pa kompaño humano anto esun los. E kacho domestiko a bira e bestia ku mas hopi ta tene pa traha, jag, anto kompanio den historia humano.
E kacho masha lihe a bira parti di mayoria kultura humano anto tabata di hopi signifikashon pa e prome tribu do hendenan. Ta kere por ehemplo ku e emigrashon over di e strat di bering no por tabata posibel sin e uso di kachonan pa trek na slee-nan. Kacho ta hunga hopi rol pa hende, manera, Jagmentu, Ranchero. protekshon, yuda polis anto militarnan, kompanio, anto mas resièn, asisti individualnan di handikap. E versitilidat aki mas ku probablemente kada otro animal konosi, a duna e kacho nomber "miho amigu di hober" den den e mudu west. Awendia tin approksimadamente 400 míon kacho ront mundu. E palabra kacho ta deriva di e idioma Portugues (papia den Brazil) - cachorro.


text:
Parti di un proyecto di DOW pa decora e interior di e edificio- y casnan di Centro di Cuido pa nos Grandinan na San Nicolas, tabata esun di embeyece e murayanan di e compleho bunita aki cu cuadra.
Iris Giel, Project Manager di Departamento di Ontwerp y Planning di DOW tabatin e proyecto aki na su encargo. Iris a bin cu e idea, pa mas tanto grupo di pinta, mucha- y hobennan, hende grandi y persona special wordo envolvi den e proyecto di pinta.
Rosanna Koelewijn-Tromp a haya e tarea di sra. Iris Giel di DOW, pa ehecuta e proyecto aki. Bou Rosanna su guia, na augustus 2011 e proyecto di e cuadra pa Centro di Cuido pa nos Grandinan na San Nicolas a wordo inicia.
Pa 2013 el a percura pa tur e cuadranan a keda colga den e centro aki. Un total di 90 cuadra, pinta dor di 11 grupo di pinta y dor di 107 pintor local.
E tema tabata Aruba, su cultura, fauna, flor, paisahe y hopi mas. Un joya di un coleccion.
Despues cu e proyecto di 90 cuadra a keda cla, Rosanna Koelewijn-Tromp a haya ta necesario, pa documenta e bunita storia di e 90 cuadra aki den un buki, p’asina e storia aki no bay perdi y pa tur hende sa di e bunita coleccion aki na Centro di Cuido y pa por bay wak e.
E gruponan cu a participa tabata: 1. A. Doornkamp Art Academy, bou guia di Alfredo Doornkamp; 2. Scol di Arte Alma Liber, bou guia di Angiolina Henriquez; 3. F.D.E.C., bou guia di King Lie Kwie; 4. KinderAtelier, bou guia di Miriam de L’Isle; 5. F.A.A., bou guia di Melisa Richardson; 6. C.E.D.E.S., bou guia di Martha Echeverry; 7. Centro di Bario Playa Pabao, bou guia di Rudolf Dijkhoff; 8. Stichting Man na Obra, bou guia di Marlene van Blarcum; 9. Waldy Simson Art School, bou guia di Waldy Simson; 10. Stichting MIRA, bou guia di Jean Vieira; 11. Atelier La Bonne Vie, bou guia di Rosanna Koelewijn-Tromp.
Iris y Rosanna ta invita tur hende pa pasa wak e coleccion aki y alabez duna nos grandinan un bishita na Centro di Cuido na Palisiaweg.
E buki lo wordo parti gratis pa skolnan. E lo ta na benta na DeWit VanDorp Stores.
Un gradicimento grandi ta bay na tur hende cu a yuda haci e buki posibel en especial e sponsornan esta: UNOCA, SABA, Pro-Graphics y Aruba Bank.
Riba e foto adhunto por mira entrega di e buki dor di Rosanna Koelewijn-Tromp na Unoca, na Directora saliente sra. Nataly Harms y Directora nobo sra. Hernandez.


text:
WASHINGTON D.C., Merca – Banco Mundial ta calcula cu e economia mundial ta registra un crecemento di 2.7% pa e aña aki, impulsa pa e empresanan y comercio, di acuerdo cu e informe di e organismo aki, “Perspectivanan ecnomico mundial” di Juni di 2017.
“Durante demasiado tempo, nos a mira con e nivelnan di crecemento a impedi e avance den e lucha contra pobresa, pa loke ta resulta alentador observa e indicionan cu e economia mundial ta cobrando solides,” Jim Yong Kim, presidente di e Grupo Banco Mundial, a sigura atrabes di un comunicado.
Segun e previsionnan di e informe aki, ta spera cu e crecemento di e economianan avansa aumenta na 1.9% e aña aki.
Encuanto e crecemento di e mercadoan emergente y e ecobnomiaan den desaroyo, ta repunta te cu posiciona su mes den un 4.1% e aña aki, respecto na 3.5% di aña 2016.
Vooral Ayhan Kose, director di e Grupo di analisis di e Perspectivanan di desaroyo di Banco Mundial, a referi na esaki, kende tambe a bisa: “despues di un desaceleracion prolonga, e reciente repunte den e actividad di algun di e mercadonan emergente mas importante ta un cambio pa e crecemento di su regionnan respectivo y pa economia mundial.”
Sin embargo, e ta adverti cu “e implementacion di restriccionnan nobo por coarta e apreciado rebote den e comercio mundial (…) e debilidad persistente di e productividad y di e aumento di e inversionnan por deteriora e perspectivanan di e crecimento den e largo plazo den e mercadonan emergente y e economianan den desaroyo, fundamental pa reduci pobresa.”
Fuente: www.ntn24.com
Banco Mundial ta premira crecemento di economia mundial
WASHINGTON D.C., Merca – Banco Mundial ta calcula cu e economia mundial ta registra un crecemento di 2.7% pa e aña aki, impulsa pa e empresanan y comercio, di acuerdo cu e informe di e organismo aki, “Perspectivanan ecnomico mundial” di Juni di 2017.


text:
E mudamento di pashentnan p’e New Bed Tower (NBT) a continua y diabierna a toca turno n’e pashentnan di B-4, antes conoci como Snijdend 3.
Pa por a pasa e pashentnan den e edificio nobo, a haci hopi preparacion pa sigura cu nan tabata safe y e calidad tabata bon. Na momento di e mudamento, e pashentnan tabata contento di mira pa prome biaha e edificio nobo.
E mudamento di pashentnan di Snijdend 3 p’e piso B-4 di e New Bed Tower a bay bon y a plania cu den 2 ora lo a transporta nan, asina Zorgmanager di B-4, Monique Verwoert, a duna di conoce.
A haci un training pa esaki, unda a traha e lista di cua pashent lo bay prome y con e secuencia di pashent lo ta. Pero e mudamento di pashentnan a bay lihe, di cual a keda cla den un tempo di 1 ora.
E pashentnan cu a muda tabata hopi stabiel y por a transporta nan den rolstoel. Tur hende tabatin 1 familiar cu nan, asina e zorgmanager a duna di conoce.
Dave Laclé, hospitalist di awo B-4, a duna di conoce cu pa hopi luna nan tabata den preparacion pa mudamento di pashent p’e New Bed Tower.
Nan a brainstorm con nan lo hinca tur cos den otro pa loke ta trata e parti medico. Mester a percura cu e pashentnan ta den un condicion stabiel. “Hopi planeamento, pero mi a zorg pa a yega extra trempan pa haci e buelta”, asina el a duna di conoce.
Dr. Dave Laclé a controla diabierna mainta pa mira cu tur cos tabata den ordo pa asina sigui muda e pashentnan. Un biaha mas a sinta cu otro, unda a percura cu tur hende tabata riba mesun linea.
A check cua pashent lo pasa prome, kendenan tabata mas malo y asina a traha un lista con lo a transporta e pashentnan. E hospitalist a transporta e prome pashent di B-4 p’e New Bed Tower.
El a duna di conoce cu asina e pashentnan a keda pasa p’e New Bed Tower, e nursenan a check e señalnan vital di tur pashent. “Tin mudamento, pero e siguridad y calidad di pashent semper ta na prome luga.
Den e edificio nobo a ricibi e pashentnan cu un comision di bon bini, unda tabata warda nan cu champagne sin alcohol. E pashentnan tabatin smile grandi riba nan cara, aunke cu nan ta malo e momento aki tabata agradabel pa nan. E team cu a duna nan bon bini tabata uno hopi profesional, di cual na momento cu tabatin cualkier eventualidad cu nan por atende esaki di biaha.
Prome cu e mudamento tabatin planeamento, unda cu nan a pensa cu cosnan lo tabata un tiki caotico pero cosnan a bay bon y mudansa a bay hopi suave, Shirley Isei, nurse di B-4 a duna di conoce. Tin hopi diferencia entre e edificio nobo y bieu tanto p’e pashentnan como e nursenan. “Nos tambe tin cu bay custumbra cu cierto cambionan cu tin”, Shirley Isei a duna di conoce. Un di e cambionan p’e nursenan ta e pagernan, pasobra antes nan no tabata cana cu esaki y awo nan por sa cua pashent a page. E distancia tambe ta un di e cambionan pa nan, pasobra esaki ta un tiki mas largo.
Shirley Isei a forma parti di e comite di ricibi e pashentnan den e New Bed Tower y desde momento cu nan tabata sali for di e lift, por a mira e smile riba nan cara. Esaki tabata pa motibo cu pa prome biaha nan a mira e piso y e pashentnan a expresa riba e bista bunita cu nan tin.


text:
Director di Elmar ta kere cu Elmar ta di dje
Coby Geerman: ORANJESTAD(AAN): Trahadornan di Elmar a sali pa atende algun punto di preocupacion. UEA cu ta nan sindicato a reuni y trece cierto punto...
STA ta den reunion cu APA encuanto di schedule di “standby” sin pago
ORANJESTAD (AAN): Palabracionnan entre sindicato STA y Aruba Ports Authority (APA) encuanto di empleadonan cu ta “standby” den fin di siman. E status di...
Cantidad di personanan cu Alzheimer na Aruba ta aumenta
ORANJESTAD (AAN): Aruba tambe ta experiencia un ‘explosion demografico’ di personanan di edad cu Trastornonan neurocognitivo di e tipo Alzheimer. Basa riba e calculacion...
Curaçao ta manda Venezolanonan cu no tin suficiente fondo bek pa nan pais
Director di Turismo: ORANJESTAD (AAN): Mercado di turismo for di Venezuela, ta birando un problema serio pa e isla di Curaçao y Director di Turismo...
Entrante mañan tur auto mester tin nan plachi number paga full aña
E plachi chikito blanco tin di wordo poni! ORANJESTAD (AAN): Awe ta 30 di September 2015, y ta e deadline pa paga bo nummerplaat pa...
Discusion entre abogado y Fiscal riba castigo pa posesion di arma di candela
ORANJESTAD (AAN) – Interesante discusion tabatin den sala di Corte di Husticia entre abogadonan y Fiscal riba posesion di arma di candela. Fiscal a...
Reaccion rapido di controladornan aereo a evita desastre na aeropuerto
Medida nobo pa comunica na ingles so ta poniendo trafico aereo na peliger! ORANJESTAD (AAN): Desde 1 di September ANSA NV a start un procedura...
Fundacion CVA cu Congreso dia 7 di November proximo
Haya sa con pa evita un atake cerebral ORANJESTAD (AAN): Fundacion C.V.A. Aruba cu ta e fundacion cu ta traha pa concientisa e pueblo di...
Embahadornan pa ARUBA DOET 2016
Ta busca: ORANJESTAD (AAN): E team di ARUBA DOET 2016 ta busca 10 embahadornan pa bira vocero di e evento ARUBA DOET. ARUBA DOET 2016...
Opcionnan saludabel di curason pa tur hende tur caminda
Dia mundial di curason ORANJESTAD (AAN): Riba dia 29 di september, mundo henter ta para un rato keto pa observa dia mundial di curason. E...


text:
Sabana Blanco – Diamars merdia den careda di 1’or polis a bay altura di un garage na Sabana Blanco, caminda cu homber a core baha di un pick up y dal un dama.
Na e sitio un persona a conta polis cu e pareha lo a pleita of a bringa cu otro, pero despues di esey nan a cana bay direccion zuid hunto.
Altura di Simar nan a topa cu e pareha y a papia cu nan pa asina wak kiko ta e problema.
Tawata trata di un discusion y nada di maltrato.
Solamente parse cu e cabayero no kier perde su pareha, pues un caso di jaloersheid. Polis a bay baha e dama otro caminda y ora cos calma nan lo papia over nan relacion.


text:
ORANJESTAD – Nos a ricibi e grato noticia cu e talentoso hoben pelotero Brandon Rincones ta firma cu e ekipo di Boston...
ORANJESTAD – Pabien na nos superstar Sarah-Quita kende ta gana su di 10 titulo di Campeon Mundial den e PWA World Tour...
ORANJESTAD – Ayera atleta Wuill Vrolijk a regresa Aruba for di Nairobi Kenya, despues di sali na di 6 lugar y kibra...
ORANJESTAD – Awe 19 di July ta ultimo fecha pa entrega carta di postulacion pa bira miembro di directiva di AVB cu...
ORANJESTAD – Mas cu 2 siman pasa cu Xander Bogaerts a ricibi un deadball ariba su man drechi, pero ainda tin un...
ORANJESTAD – Diadomingo a tuma lugar entregamento di uniform di e Seleccion di Big League di Aruba cu lo participa den e campeonato...
ORANJESTAD – E hoben Arubiano Sicnarf Loopstok a bati un total di 44 homerun den e Carolina League Homerun Derby. Representando su...
ORANJESTAD – Durante di e partido ayeranochi di ekipo di Boston Red Sox contra Houston Astros nos orguyo Arubano Xander Bogaerts ta...
ORANJESTAD – Den gran forma ekipo di North League ta titula Campeon den Senior Division durante campeonato di Subway Series 2017. Un...
ORANJESTAD – Arubaanse Voetbal Bond (AVB) ta duna SV Dakota rason riba e protesta entrega y cu esaki Dakota ta bai final cu...


text:
“Siguridad ta primordial den nos operacion, tanto pa nos empleadonan, pa nos clientenan, como pa nos isla den su totalidad”, asina Sergio Schwengle, encarga cu operacion di Fuels Marketing & Supply Aruba (FMSA) a duna di conoce. E compania ta encarga cu distribucion di combustibel na stacionnan situa tur rond di nos isla, na aeropuerto y na WEB.
Internacionalmente por mira desgracianan grandi atrobe cu klapchi, pa cual ta subraya e medidanan di siguridad cu mester tuma pa preveni tipo di incidentenan asina. Mester tene cuenta cu na e stacionnan ta atende cu benta di gasolin y diesel na publico, cu cualkier chispa di candela por ta funesto.
“Ta pesey ta importante resalta cu klapchi y gasolin no ta e miho combinacion cu por tin”, asina Sergio Schwengle a enfatisa. Den mesun rosea e ta pidi publico pa abstene na tira klapchi den vecindario directo di stacionnan di gasolin y mescos cu nan trucknan di entrega. Ora mira trucknan acercando, evita tiramento di klapchi, pasobra e ta masha peligroso. Hopi hende no ta realisa e cantidad di combustibel cu e trucknan ta transportando, un risico grandi pa e chauffeur di e truck, pero tambe pa e vecindario unda e ta pasando.
Den esaki ta pidi mayornan pa tene e combersacion aki cu nan yiunan, specialmente esunnan cu ta tira klapchi sin supervision di mayornan. Tin biaha como mucha no ta midi e peliger na un forma consciente y ta tuma e peticionnan menos serio.
Fuels Marketing & Supply Aruba desde 1 di October 2016 ta resorta bou di Refineria di Aruba N.V. Nan tin 36 empleado bon prepara y capaz pa suministra tur 13 stacion di combustibel na Aruba y na nan operacion na Aeropuerto. Nan tin 13 truck moviendo riba caretera y 8 truck riba rampa na Aeropuerto, unda nan ta tank avionnan cu Jetfuel. Anualmente e compania ta entrega mas o menos 200 miyon liter di combustibel na Aruba, den un forma sigur y eficiente.
“For di awor caba mi kier probecha pa desea henter nos isla un feliz cambio di aña y cu e aña nobo trece hopi felicidad, salud y prosperidad pa un y tur”, asina Sergio Schwengle a termina bisando.


text:
WILLEMSTAD/ORANJESTAD – Aruba Airlines a efectua su buelo inaugural oficialmente riba e ruta Aruba-Curacao-Aruba cu nan avion nobo bombardier pinta na color di e aeroliña. Aunke a cuminsa algun siman pasa caba, awor cu tin un avion cu tin e colornan di e aeroliña, a haci un ‘press trip’. Na Corsou, e gerencia den persona di Estevan Valles (CEO) y Frank Arendsz (Accountable manager) a tene nan conferencia di prensa. Aki a splica e.o. cu no ta prome biaha cu nan a bula pa Corsou y Bonaire. Solamente cu den pasado a haci esaki cu un avion cu no a resulta mucho rendabel (avion mucho grandi). A dicidi di para esaki pa motibo di compromiso entre otro cu e buelo entre Miami y Cuba cu p.e. 32 buelo semanal.
CORSOU Y BONAIRE
A cuminsa planea e buelonan atrobe, pero cu avion di diferente estilo commuter. A dicidi pa bula cu Dash, y despues cu e CRJ (e bombardier). Despues di un estudio, a bin scoge e CRJ 200 long-range, (bombardier) cu cual a cuminsa bula luna pasa. For di ayera e avion cu e colornan di e aeroliña a yega for di Ft Lauderdale y lo pone den operacion entrante diaranson publicamente.
SCHEDULE
Tabatin hopi interes y confiansa den e pueblo di Corsou, pa cu e aerolinea, cu a dicidi di cuminsa bula un di tres buelo tur diamars diaranson y diadomingo. Tur esaki debi na e confiansa cu e pueblonan ABC a duna e aerolinea, segun Arendsz a splica durante e conferencia di prensa na Corsou.
TEMPO
E tempo di buelo entre Aruba y Corsou ta apenas 18 minuut, cu ta sigur un record segun Arendsz. E reservacionnan ta bayendo hopi bon y tin un promedio di 80% di reservacion cu pa e aerolinea, cual ta hopi bon mes. E buelo ‘inicial’ tabatin 38 pasahero cu ta consisti grandemente di e miembronan di prensa.
BONAIRE
Dia 30 di november ta cuminsa bula pa Bonaire. Bookings ta bendiendo hopi bon segun Arendsz tanto for di Bonaire pa Aruba y visa versa. “Nos ta spera cu e bira un exito rotundo” Arendsz a sigui bisa.
E PLANNAN
E aerolinea ta planeando pa extende su rutanan y e biaha aki mas den Sur America, manera; Colombia y tambe Merca mes y otro destinacion. Aworaki ta bulando cu e Airbus pa Valencia, Maracaibo y Miami y tambe Cuba, Miami, Georgetown diariamento, cu ta uno exitoso. E areolinea ta bayendo hopi bon, segun Arendsz "y ta premira cu e ruta di Corsou y Bonaire lo ta uno tremendo", el a bisa finalmente.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text: Diadomingo, pa mas of menos 6’or y 5 di mainta, durante patruya banda panort di e edificio di Bon Bini Bazaar, polis a mira securitynan di Safe Com cu flashlight den man dilanti di e edificio di Win Me tabata coriendo direccion p’ariba y dilanti di polis tras di un persona desconoci. Mirando e hecho aki, polis a bay na altura di Aruba Bank y a mira un otro security di Safe Com. A acerk’e y a puntr’e kico tabata pasando. El a conta polis cu su colega a bay tras di un adicto ambulante sospechoso, pasobra algun minuut prome, el a distrui un ATM di Aruba Bank cu un balki di palo. Polis a tene un control den vecindario y na altura di La Granja nan a bin topa cu dos security kendenan tabata tin e adicto ambulante wanta. E adicto ambulante a bin resulta di ta e conocido di polis, e perturbado mental Christopher Geerman, kende a wordo aresta. Patruya di Noord a bin na e sitio y a hiba e sospechoso na warda di Playa. Eynan el a keda presenta dilanti di fiscal auxiliar y despues hiba na Santa Cruz, unda el a keda encarcela. Central a wordo poni na altura.


text:
Bob Dylan acusa di plagio
NEW YORK, Merca- E cantautor Bob Dylan a wordo acusa di plagio ariba parti di su discuros di aceptacion di Premio Nobel di Literatura...
Michael Bolton den festival di Pedralbes
BARCELONA, Spaña- Durante e decada di 90 e tabata conoci como e “rey di balada pop”, perio diamars el a demostra cu e mito...
Joy- Anna Duggar ta drenta enlace matrimonial
ARKANSAS, Merca- Fansnan di TLC dialuna anochi lo tin wak un otro yiu muhe di Jim Bob y Michelle Duggar drenta enlace matrimonial, den...
Aerosmith lo presenta den e Download Festival na Inglatera
LONDON, Reino Uni- E banda Merican AeroSmith sa cu e show mester sigui. Pa e motibo ey tambe el a laga un banda tur...
Ariana Grande a participa den un concierto benefico na Manchester
MANCHESTER, Reino Uni- E Mericano Ariana Grande, ta participa diadomingo den un concierto benefico ofreci na Manchester, hunto cu e otro artistanan internacional, na...
Wonder Woman ta cla pa conkista salanan di cine mundialmente
Wonder Woman ta cla pa conkista e salanan di cine pa e fin di siman di 2 pa 4 di Juni. Pero no na...
Draco Rosa ta ricibi titulo honorario despues di a vence cancer
PUERTO RICO- E artista Puertoriqueño Draco Rosa diabierna a ricibi e gradi di doctor Honoris Causa di e Universidad di Sagrado Corazon y cual...
Chayanne ta agrega musica urbano como evolucion di su estilo di...
SAN JUAN, Puerto Rico- E Portoriqueño Chayanne ta subi e trein di musica urbano hunto cu su compatriota Wisin, cu su tema mas recien...
Kendall Jenner su bisti di gala pa Festival di Cannes a...
Kendall Jenner kisas a cana ariba e “red carpet” na e Festival di Cannes den un bunita bisti, ondulante parecido na un klechi ahusta...
Realesa Britanico a acudi na e casamento di Pippa Middleton
Diasabra, Pippa Middleton, ruman mayor di Catherine, Dukesa di Cambridge, a drenta enlace matrimonial, den un misa di un area rural Ingles, rondona door...
Herencia di Prince lo wordo reparti entre su rumannan
MINNESOTA, Merca- Un hues di Minnesota a determina cu e seis rumannan di e cantante di pop Mericano, Prince lo ricibi su gran fortuna,...
Chris Cornell, vocalista di Soundgarden, ta comete suicidio
Vocalista di e banda di Rock, Soundgarden a comete suicidio diaranson, despues di a termina un concierto na Detroit. E banda tabata di gira...
Prinses Japones ta renuncia na tur cos pa amor
TOKYO, Japon- Princes Mako di 25 aña, lo renuncia na su dinastia pa otro aña casa cu Kei Komuro, un mucha homber cu el...
Despues di Billboard, “Despacito” di Luis Fonsi ta yega nr...
Desde cu “Macarena” di e grupo Los Del Rio a encabesa e listado musical di Billboard na 1996, niun cantica na Spaño lo a...
Extra siguridad durante e festival di cine di Cannes
CANNES, Francia - E paseo maritimo di Cannes ya caba tabata hopi bunita prome cu e autoridadnan a instala un fila di potchi mata...
Cantante Luis Miguel ta yega na acuerdo pa paga su debenan
LOS ANGELES, Merca- Luis Miguel, e cantante Mexicano conoci como "El Sol de México", a yega na un acuerdo den un caso hudicial pa...
Prince Royce cu gira den 21 ciudad Mericano
NEW YORK, Merca- E strea di pop Latino, Prince Royce lo realisa un gira pa 21 ciudad Mericano, den e zomer aki. E meta...
Exposicion celebrando 50 aña di Pink Floyd
LONDON, Gran Bretania- Un muestra cu ta celebra e carera di Pink Floyd, unda cu lo presenta gran cantidad di recuerdo y tribuntonan na...
One Woman Show ‘Alegria di Ruthy’
Dia 24 di Mei venidero Aruba ta bay conoce su prome “One Woman Show” di Ruthy “Lady Ruth” Vrieswijk-Bergen, titula :” Alegria di Ruthy”....
Esmeralda a gana “ Award Best Reggae Song of December 2016”...
Na final di October 2016 Esmeralda a lansa un cantica “Jah Will is the Last Will” cu e a graba na Claudius Phillips Jr....


text:
Parlamentario Jennifer Arends-Reyes ta conta cu tabatin diferente Casino den noticia ultimo tempo y sigur Parlamento a sigui tur e desaroyonan di cerca.
Desde 2015 caba e comision di Finansa y Economia a cuminsa reuni cu diferente entidad tanto na Aruba como Corsou tocante e concepto di ley pa supervision riba wega di placa y introduccion di un Gaming Board cu mas tarea specifico. E permisonan pa opera un Casino na Aruba basicamente ta mara na un hotel. Ta asina cu na Aruba tin varios hotel cu ta opta di laga un tercera persona, hopi biaha inversionistanan di afor opera Casinonan.
Ta conoci tambe, segun e Parlamentario, cu e supuesto fenomeno cu algun ta opta pa no pasa den e proceso rigoroso di ‘due diligence’ pa habri un cuenta di banco local cu tur e consecuencianan cu esey por trece cu ne.
No tin bista registra rib’e finansa, flow di placa, stabilidad y cumplimento di e compania y sigur esaki no ta algo deseabel. Mas ainda cu Aruba mester cumpli cu e leynan internacional contra labamento di placa y combatimento di terorismo. Un Casino ta keda un negoshi di risico halto pa cualkier banco pero na final di dia e ta necesario pa regla nan asuntonan financiero via instancianan oficial y respetando y cumpliendo cu exigencianan p’asina tin miho control y bista riba negoshinan cu ta envolvi placa.
Nos hermana isla Corsou conoce un Gaming Board cu personanan specialisa riba control y risiconan di Casino. Lo ta bon pa na Aruba bin cu un sistema cu tin mas control structura riba ‘dropboxes’, inversionistanan y ‘pre-due diligence’ cu lo mester por cuminsa caba standard via sistemanan digital internacional pa background check na momento cu bay pidi un ‘vestigingsvergunning’ prome cu haña un green light pa opera.
- o. nos economia ta wordo afecta dor di posibel ‘leakages’ di fondonan cu no tin bista riba nan. Dor di crea mas control na momentonan crucial e lo yuda facilita pa cosnan cana mas miho.
Parlamentario Arends-Reyes tambe ta di opinion cu lo ta un idea pa considera un ‘insolvency/emergency fund’ mara na condicionnan pa Casino por paga nan trahadornan y gastonan di operacion pa algun luna na momento cu encontra problema financiero.
Esaki lo mester tin p. e. condicionnan estricto mara na dj’e pa evita su mal uzo y cu lo descurasha companianan di operacion pa bay ‘failliet’ y bolbe habri bek bou otro nomber cu un ‘clean sheet’ despues di tempo.
Esakinan ta puntonan cu lo por wordo tuma den consideracion na momento cu lo mester implementa e ley di ‘supervision pa weganan di placa’ cu pronto lo ta tratando den Parlamento.
Den e concepto di ley cu tin na Parlamento e Gaming Board nobo pa Aruba lo mester por conseha y tin hopi bon bista rib’e procesonan di tanto Casino como di e catocheronan.
Sigur un ley cu ta bon pa pais Aruba p’asina tambe nos por tin nos leynan ‘in place’ mescos otro paisnan den Caribe, Parlamentario Arends-Reyes a conclui.


text:
Tata Celestial danki pa bini den nos bida pa yena nos cu Bo presencia , cu Bo amor y pa consola cada un di nos den cada situacion complica cu ta toca nos biba aden. Awe mi ta desea di habri mi curazon pa Bo Palabra pa Bo bini cu Bo accion poderoso y sana tur e recuerdonan doloroso cu ainda no a wordo sana. Hopi di nos realidadnan ta depende di e actitud con nos ta enfrenta nan. Yuda cada un di nos pa tuma decisionnan corecto y cu ta cumbini nos alma. Señor, Abo ta e Dokter di nos alma, e gran sanador, esun cu ta toca e heridanan habri di nos curazon y ta hiba tur nos dolornan y tormentonan. Guia nos semper pa nos por actua di manera corecto. Nos kier wordo sana pa medio di Bo amor pa nos lanta y sigui lucha y pone nos mes na servicio di otronan. Awe den Bo Palabra Bo ta cura un hende riba sabat. Pero e hendenan a bira furioso y a cuminsa discuti kico nan lo por a haci cu Hesus . ( Luc. 6, 6-11Hopi biaha pa hende ta mas importante pa nan sigui nan tradicionnan cu e amor pa nan prohimo. Pero pa Hesus ta e amor pa e hende ta importante y esey ta traspasa tur barera. Señor guia nos pa semper nos por actua di acuerdo cu Bo santa boluntad. Amen.
Orashon di dia 11 september 2017
Posted in Orashon di Dia